
PRiCFATIO. 



Rerum inde a 17 Mart. a. 49 usque ad 9 Sext. a. 48 ge- 
starum memoria ut ab omni parte quoad eius fieri potest 
perspiciatur, duae quasi partes distinguendae sunt vicinae inter 
se nec non altera cum alterius ratione cohaerentes, quarum 
tamen non eadem sors fuisse videtur in illius temporis me- 
moria indaganda. Res enim armis belloque gestae ut satis 
ampla auctorum veterum narratione abunde nobis traditae 
sunt, itaadhibitaratione geographicaabhuiusce aetatis aucto- 
ribus ita exploratae sunt, ut in hac quidem re — nisi nova 
adlata materia topographica, velut de Caesaris et Pompei iti- 
neribus post pugnam Dyrrhachinam factis — hominum doc- 
torum operam non nimium desideres."' 

Prorsus aliter de altera parte iudicandum est, res dico 
praeter pugnas militiamque ge^tas; quas ut cognoscamus non 
multa nobis suppeditat historicorum veterum narratio, qua 



* Potissimos ut paucis enumerem, maximam belli civilis partem complexus 
est Goler, Caesars gallischer Krieg und Teile seines Burgerkrieges. Zweite 
durchgesehene und erganzte Auflage. Tiibingen iHHo. T. II. Cui nova addide- 
runt pro bello Hispaniensi anni 49 : nuper R. Schneider, Ilerda. Ein Beitrag 
zur rom. Kriegsgeschichte. Berolini 1886 ; de obsidione Massiliensi : Rouby, 
Le siegc de Marseille par Jules Cesar. Spectateur militair. Paris 1876; de 
rebus in Grsecia gestis Heuzey-Daumet, Mission archeologique en Macedoine. 
Paris 187J. Curionis expeditioni feliciter operam navavit G. Tissot, La province 
romaine d'Afrique, tom. I. Prajter quos Kranerianam Caesaris editionem ab 
Hofmanno curatam (Berolini apud Weidmannos) adhibui. Accessit nuper Heuzeyi 
libellus Observations sur les operations militaires de Jules Cesar. Paris 1886, 
cuius mihi usum nondum patuisse valde doleo. 



potissimum re videtur factum esse ut iusto magis illae res 
adhuc neglectae sint. Neque tamen nobis deest fons uber- 
rimus, unde praeter rerum scriptores si non omnis illius tem- 
poris, at magnae tamen partis satis accuratam hauriamus noti- 
tiam, Ciceronis epistulas dico, quarum 32 cum cadant in 
exiguum paulo plus duorum mensium spatium, facile apparet 
largam nobis praeberi materiam, ut iudicemus de rebus usque 
ad Ciceronis discessum intra Italiam gestis, quae ut notatu 
sunt dignissimae ita vel maxime aut brevitate aut silentio 
tractatae sunt a rerum scriptoribus antiquis. His autem Cice- 
ronis epistulis cum nuper operam dederit Guilelmus Stern- 
kopf, Quaestiones chronologicae de rebus a Cicerone inde a 
tradita Cilicia provincia usque ad relictam Italiam gestis 
deque epistulis intra illud tempus (a. 704 et 705) datis accep- 
tisve. Marburgi 1884 p. 65 sqq. is ad tempora quidem sua 
plerasque epistulas recte revocavit, ut pauca in hac quidem^ 
re addenda habuerim, sed non eo usque consilium perse- 
cutus est, ut diligenter interpretatus singulos Ciceronis locos 
nec non coniciendo alterum cum altero coniungens, qua sola 
rationepostindagatam rationem chronologicam vera efficitur, 
ut ita dicam, historica materies, munus expleverit. 

Hoc igitur munere quoad eius fieri potest ut post Stern- 
kopfium fungerer itaque narrationi historicae fundamentum 
quasi substruerem, huic libello propositum est. 

Adieci rerum post Ciceronis discessum anno 49 gestarum 
rationes ohronologicas breviter comprehensas, non quo ephe- 
meridum Tullianarum pro illo tempore haberem materiam, sed 
ne desit via, qua ad alteram illarum partem nobis propositam 
transeamus, epistulas dico anno 48 usque ad 9 Sext. con- 
scriptas. 

Quae ut paucae sunt neque ita inter se cohaerent, ut hac 
ipsa re vel maxime altera altera illustretur, tamen id habent 



commodi, quod rerum armis illo tempore in Graecia ^estarum 
ratio chronologica mirum quantum iis confirmatur, quas quia 
neglexerunt Goler et Kraner-Hofmann valde errasse putandi 
sunt. Atque vero hic non fieri potest, quin rerum armis ge- 
starum ratio, qualem supra descripsimus, artissime cum Cice- 
ronis epistulis coniungatur. 

Totam quaestionem ita institui, ut proposita tabula chrono- 
logica iis quae secuntur adnotationibus rationes, quas in sin- 
gulis temporibus definiendis secutus sum, comprobare cona- 
rer. Ipsorum auctorum locos attuli, si qui ita erant comparati, 
ut statim inde singularum rerum tempora efficerentur ; contra 
si quae ratiocinando ab aliis indagata sunt, ad eorum dispu- 
tationes legentes putavi revocandos esse. 



A.70v = 49». Chr. 

17 Mart. Cic. ad Att. IX 9 I 

Pompeius Brundisio naves solvit^ 
i8 .. Cic. ad Att. IX lo ex Formiano3 

Caesar Brundisium oppidum intravit.4 Crassipes 
Ciceronem convenit. 
k; * Matius et Trebatius Ciceronem convenerunt.s 
Eodem die aut postridie scripta est epistula ad 
Caesarem, quae est ad Att. IX 1 1 A.^ 
2 « Cic. ad Att. IX ii ex Formiano, postquam Len- 
tulum Puteolis esse comperit.7 Eodem die al- 
lato nuntio Brundisii circumclusum esse Pom- 
peium data est cp. IX i 2.^ 
22aui2?Mart. Acceptis a Dolabella litteris Cic. dedit ep. ad 

Att. IX ija - ^*^* 1—7.9 
24Mart. Balbi epistula, qua^ est ad Att. IX i ^A, et Dola- 
belte litterae Ciceroni allatae sunt; data est ep. 
ad Att. IX ijb --- ii 8 sq.^^ 
24aut2sMart. Cic. ad Att. IX 1 4, quibus nuntiatur de Q. Pedii 

litteris Capua allatis deque Ba^bii narratione.^^ 

25 Mari. Acceptis (Leptae?) Capua litteris, Cicero dedit 

ep. ad Att. IX i ^a == v^iv; i — 5 ; eodem die alla- 

tis Matii et Trebatii litteris scripsit ad Att. IX 
I5b = .^6.i2 

Caesar Beneventi mansit.^3 

26 « Cic. ad Att IX 1 6, cui adnexa est Caesaris epi- 

stula sj 2 sq.H 
Caesar postquam cum Matio in agro Trebulano 
collocutus est, Capuse mansit.^) 



27 Mart. ' Accepto Trcbatii nuntio Matiique epistula Cicero 

dedit ad Att. IX 17.^^ 
Caesar Sinuessae mansit.^7 

28 « Caesar Formiis cum Cicerone collocutus est : dein 

ipse in Pedanum profectus est, Cicero dataep. 
ad Att. IX 18 Arpinum iter fecit.^^ 

extr. m. Martio Caesar ad urbem advenit.^^ 

I Apr. Factus est senatus Romae ante pomoerium, con- 
vocatus a M. Antonio et L. Cassio Longino 
tribunis plebis.^^ 
I aut 2 Apr. Cic. ad Att. IX 19.21 
j Apr. Cic. ad Att. X 1.22 

6 • Cic. ad Att. X 2.23 

7 « Cic. ad Att. X ja et jb, quarum alterascriptaest 

allatis Caesaris litteris, quibus Ciceroni ille igno- 
vit, quod in senatum non venisset.24 
oaut7 Apr. Caesar Roma profectus est.25 

ijApr. C. Scribonius Curio vesperi in agrum Cumanum 
venit.26 

14 . In Cumano Cicero scripsit ep. ad Att. X 4 
§§ I — y; Curio villam eius praeteriit, Puteolis 
concionatus est, revertit, cum Cicerone collo- 
cutus est. Post colloquium Cicero adiunxit 
§§ 8 sqq.27 

16 . « Cic. ad Att. X 5 ex Cumano.2^ 

Caesar ex itinere deditep. ad Ciceronem, quas est 
ad Att. X 8B.29 

Eodem, ut vldetur, tempore M. Caelius Rufus de- 
dit ep. ad Ciceronem, quaeest ad Att. X9A — 
ad fam. VIII 16.30 
c. 19 Apr. Caesar ad Massiliam advenit.3i 
2? « Cato profectus Syracusis e Sicilia discessit.32 

lo— 22Apr. Cic. ad Att. X 6 ex Cumano.33 

22 Apr. Cic. ad fam. IV i ex Cumano Romam misit per 
Philotimum. Aut simul aut paulo certe post 
data est ep. ad Att. X 7.33 

28[autpostea! Acceptis Servii litteris Cic. ex Cumano dedit ep. 

ad fam. IV 2.33 

Eodem fere tempore data est ep. ad L. Mesci- 
nium Rufum quae est ad fam. V 19.U 

28Apr.autsqq.Significatio contra Caesarianos in theatro facta 

est a populo ludis Floralibus.35 

2 Mai. Acceptis Antonii epistula A et Caesaris illa B Cic. 

dedit ep. ad Att. X 8.3^ Eodem die Caelii epi- 

stula X 9A videtur allata esse.37 
j « Data est ep. ad Att. X 9 ; conscripta ep. ad Att. 

X 10.38 

Vesperi Antonius Misenum in agrum Cumanum 

venit.39 
4 « Cic. ad Att. X 1 1 ex Cumano.4o 

Trebatius Ciceronem convenit.4i Paulo post ep. 

ad fam. II 1 6 videtur data esse.42 



1 1 
Cic. ad Att. X 1 2a ex Cuniano.43 

6 « Cic. ad Att. X i2b ex Cuniano.44 

7 « Cic. ad Att. X 1 3 ex Cumano.45 Serv. Sulpicius 

Literni apud C. Marcellum mansit. Antonius 
in Aenariam transiit.45 

8 « Cic. ad Att. X i^exCumano.^^ Servius Sulpicius 

Ciceronem convenit.46 



10 « 
12 « 



Antonius Capuam profectus est.47 

Cicero data ep. ad Att. X i^ in Pompeianum ex- 

currit, vesperi advenit Mariumque et Ninnium 

invenit.4^ 
ij « Cicero profectus ante lucem Cumas revertit.49 

14 « Cic. ad Att. X i6ex Cumano; Hortensius Cice- 
ronem convenit.5o Rumor erat Cottam tenere 
Sardiniam.50 

16 « Cic. ad Att. X 17 ex Cumano.5i 

iQ « Cic. ad Att. X 18. Paulo post Formias videtur 
profectus esse.52 

:. I jun. Caesar a Massilia profectus est.5 3 

7 « Cicero postquam navem conscendit in portu Ca- 
ietano scripsit ep. ad fam. XIV 7.54 



2? « 



Caesar ad Ilerdam advenit.55 



12 



27Jun. Apud Ilerdam de colle, qui prope oppidum erat, 
pugnatum est (Caes. I 43 — 47). ^^ 

29 « Tempestas coorta est, qua in summum discrimen 
deducti sunt Caesariani.S? 

c. I Quint. Prior pugna navalis apud Massiliam commissa 
est.58 



2S « 



Afraniani ab Ilerda sese recipere coeperunt.59 



2 Sext. Afraniani in deditionem venerunt.^^ 

ineuntein.Sext.Altera pugna navalis apud Massiliam commissa 

est.61 

c. 22Sext. Curio in Africa ad Bagradam a Juba Numidiae 

rege victus est.^^ 

Eodem fere tempore duces Caesariani C. Anto- 
nlus et P. Cornelius Dolabella, in Illyria victi 
sunt.^3 
Lex de dictatura Caesaris Romae accepta est.^4 
Massilienses urbem Caesari tradiderunt.^5 

extr. m.sept. Seditio Placentina a Caesare sedata est.^^ 
ineuntem.Oct.Caesar Romam revertit.^7 



c. loDecembr.Caesar Roma profectus est. 

A 706^48^' Chr. 

4 jan. Caesar Brundisio naves solvit.^9 

5 « Caesar ad Palaesten adpulit.7o 

Castra ad Apsum habere utrique coeperunt.7i 
extr. m. jan. Cselius dedit ep. ad fam. VIII 17.72 

paulopost^Febr. Cic. ad Att. XI 2.73 

cxtr m. Febr. Antonius in Graeciam transiit.74 

ineunte m Martio Pompeius apud Dyrrhachium obsideri coeptus 

est.74 

Eodem fere tempore Cn. Pompeius filius 
Oricum deinde Lissum oppida aggressus est.75 

2jun. Cic. ad fam. XIV 8.76 

Post 2 Jun. videtur data esse Dolabellae epi- 
stula ad fam. IX 9.77 
ij . Cic. ad Att. XI j.78 

Caesar apud Dyrrhachium victus est.79 

i^Quint. Cic. ad fam. XIV 6.79 Eodem tempore data est 
ep. ad Att. XI 4.79 

9Sext. Pugna apud Pharsalum commissa est ^^ 



ADNOTATIONES. 



' cf. IX 9 extr. «dataliberalibus» 'Ovid. Fast. III 71 3 sqq). 

2 cf. IX 1 5 6, Drumann. Hist. Rom. III p. 440 adn. i. 

3 cf. IX 10, I, unde postridie quam IX 9 hancepistulam* 
scriptam esse apparet. 

4cf. IX 1^,6. 

) cf. IX 1 1,2: «Quinquatribus» ; mirum est de Trebatio 
nihil diccre Ciceronem, de quo antea cum Attico egerat 
(cf. IX 9, 4) quemque una cum Matio iter fecisse complu- 
ribus locis comprobatur cf. IX 12, i ; 1^,6. Accedit quod in 
epistulae ad Matium a. 44 scripta^ ad fam. XI 27 .^ 3, ubi 
huius colloquii mentionem inicit, Cicero Trebatium sermo- 
nibus interfuisse scribit. Matii sermonum quasi fragmentum 
exstat ad Att. IX 13,4. 

^ r. Sternkopfium p. 6:; adn. 121 ; ceterum veri simile est 



* Dubia lcctio est in huius epistolse jf 6. ubi locum ex Attici quadam epi- 
stula Cicero alferl : «Quod quairis a me fu^amnc fidam an moram dcfendam 
utiliorem putem. ejro vero eqs.» Non afferam hominum doctorum coniecturas 
quibus ftidam» et tdefendam» verbis adiectiva substitucre conati sunt : praestat 
nisi fallor alia sanandi ratione uti : videntur enim verba «utiliorem putem» ad- 
scripta olim esse ad «defendam». cuius vocis significationem patefacerent. deinde 
falso in textum inrepsisse : his autem verbis remotis addita una mutationc ad- 
modum facili totus locus optime videtur le^n posse sic : «quod quaeris a me 
hi^anc fidam an moram defendam uliliorem putem', ego vero eqs. » 



post Matii demum colloquium Ciceronem epistulam ad Cae- 
sarem scripsisse Matiique in ea re consilio usum esse. 

7 V. Sternk. adn. 122. De Lentulo — est autem P. Cor- 
nelius Lentulus Spinther — cf. IX 1 1, 1. 

8 cf. IX 12,1. Falsum illum de Pompeio circumcluso 
nuntium et Lepta misit, qui Capuae tum versabatur, et Matius 
Trebatiusque quibus Minturnis obvii fuerant Caesaris tabel- 
larii; absunt Minturnae a Formiis c. 8 mp. itinere, ut qui 
pridie a Cicerone profecti sunt eorum iam tum nuntium 
Minturnis Ciceroni adlatum esse non sit mirum. 

9 p, Sternk. p. 66 adn. 1 24. 
10 cf. IX 14, I. 

" cf. IX 14,2 extr. ; 5. 

12 Non unam esse epistulam ad Att. IX 1 5 qualis est in 
editionibus, quisquis initia §§ i et 6 diligenter inter se com- 
paraverit intelliget; nam Sternkopfii (adn. 126) quidem ratio, 
qui in § 6 de epistula ad Att. IX 14 agi suspicatur, nullo 
modo potest constare: ad hanc enim epistulam spectant 
quae initio ep. 1 5 Cicero scribit ; restat ut ad primas ipsius 
epistulae 15 paragraphos referenda sint quae § 6 ille dicit; 
iam quia illas non modo «scripsisse» vel «obsignasse» (cf. ad 
Att. XVI 15,4), sed iam «dedisse» sese affirmat, sequitur 
novae epistulae initium a s^ 6 nobis faciendum esse. 

Haec si recte video data est ep. ad Att. IX 1 5a = §§ i — 5 
2 5 Mart., quod apparet e Ciceronis verbis IX i ^b init. = § 6 ; 
commotus autem est ad hanc epistulam scribendam litteris 
Capuaallatis, de quibus quid statuendum sit paucis videamus ; 
atque primum loco satis difficili IX 15,1 init. nescio an 
non opus sit graviore mutatione, qualis est Madvigii illa satis 
ingeniosa, quam protulit Advers. crit. III p. 184: «et hic 
<copiam> mihi et in Albano fore» ; equidem ita fere locum 
legendum et explicandum esse censeo: «Quum dedissem ad 

te Htteras, ut-fore, allatae mihi Capua sunt (scil. «alterse lit- 
terae» ; nec deerunt fortasse, qui «alterae» vocem post 
«allatae» excidisse in codicibus concedant), et hoc mihi (scil. 
«nuntiantes») et in Albano apud Curionem <eum> V Kal. 
fore; eum quum videro, Arpinum pergam». Jam mira sunt 
verba quae secuntur : «Ille (scil. Caesar, de quo superiore sen- 
tentia dixerat), ut ad me scripsit, legiones singulas posuit 
Brundisii, Tarenti, Siponti». Itaque Caesaris quoque aliqua 
epistula Ciceroni allata est eo tempore r At haec quominus 
statuamus plus una re impedimur: primum enim mirum est, 
tam paucis verbis Ciceronem de illa dicere; deinde vix veri 
simile est, de re militari Caesarem illi scripsisse, non tetigisse 
eam rem, de qua toto illo temporc agebatur inter illos, Cicero 
ut Romam veniret in senatum Caesaris; accedit quod, si 
quidem diligenter comparas Caesaris epistulas, quas Cicero 
tum accepit, quae sunt ad Att. IX 6 A et i6 A, vix locum 
esse inter eas epistulae tertiae invenies. Quodsi hoc concedis, 
post verba «ut mihi scripsit» nomen eius qui scripsit excidisse 
statuendum est; atqui Capua missas esse has littcras eas- 
demque esse atque illas de quibus initio epistulae 1 5 Cicero 
dixerat, admodum est probabile. Capua autcm paulo ante et 
Q. Pedius nuntium miserat Ciceroni (cf. IX 14, ijetLeptam 
inde scripsisse constat (cf. IX 12,1; 14,3); horum igitur 
alterutrius nomen post «scripsit» vocem excidisse scribarum 
negligentia suspicor, et quia non nullius fortasse momenti 
fuit simile vocis «legiones» quod sequitur initium, de Lepta 
maxime cogitandum esse puto. 

Nil certi constat de T. Rebilo, cuius in § 4 Cicero men- 
tionem iniecisse videtur; nisi forte e tradita lectione «Tre- 
bilium» C. Caninii Rebili nomen eliciendum est, iit de Cae- 
saris legato (cf. bell. Gall. VII 83 ; 90) cogitandum.sit; hunc 
enim paucis diebus ante Brundisii ad Libonem Caesar pacis 

conciliandae causa miserat (cf. bell. civ. I 26,3);* idem 
postea cum Curione fuit in Africa (cf. ibid. II 24, 2). 

Tertia utvidetur post epistulas 14 et 1 ^a eodem die data 
est ep. ad Att. IX 1 5^=^:5 6; quod inde apparet quod initio 
ep. 16 Cicero scribit, quae postridie data est, se nuilum diem 
velle intermittere ; quod non scripsisset, si eodem die iam 
dedisset epistulam. 

1 3 cf. ad Att. IX 15,6 extr. 

^4 cf. IX 16, I «ne quem diem intermitterem» ; dubia vis 
est argumenti e futuri forma «mansurum» a Sternkopfio adn. 
129 petiti; futuri enim illius utpote a «nuntiabant» pendentis 
alia ratio est. De tempore, quo Caesaris epistula data est, 
nil certi potest proferri: non exstant Ciceronis litterae 
quibus Caesaris clementiam Corfiniensem laudaverat quasque 
IX 1 1 A 3 quoque videtur significare. Ceterum v.. Sternk. 
adn. 129. 

^5 cf. IX 14, 3 ; I «;, 1 ; 6 C Matium obviam isse Caesari in 
agro Trebulano, Cicero recordatur a. 44, quo data est ep. 
ad. fam. XI 27 (cf. § 3) ; de Trebula oppido inter Beneventum 
et Teanum oppida sito i\ CJL. X p. 442. 

^^ cf. IX 17, I ; Matii litterae, quas exspectare se dicit, eae 
sunt quarum meminit ad fam. XI 27, 3. 

17 cf. IX 15,6; 16, I. 

^^ V, Sternk. adn. 1 3 3 sq., qui tamen minus recte nisi fallor 
Arpino postridie demum Ciceronis epistulam IX 18 datam 
esse suspicatur ; primum enim Cicero pollicitus erat se statim 
peracto colloquio nuntium amico missurum esse (cf. IX 15, 
3; 4); deinde si Arpinum iam venisset num «inde» vocem 



* Ad T. Rebiliim aliunde ignotum quominus cum Bootio ad Cic. ad Att. IX 
15, 4 (M. Tullii Ciceronis epistulae ad Atticum rcc. ill. I. C. G. Boot. Ed. alt. 
Amstelodami 1886) hunc Caesaris locum referamus, obstat «legati» vox adiecta 
a Csesare. 



i8 

.§ 2 adhibiturus fuerit dubito;* quare veri similius videtur 
esse, aut ante profectionem Formiis etiam datam esse epi- 
stulam aut — sicui durior videtur ellipsis: «ipse in Pedanum 
(scil. profectus est), ego Arpinum (scil. proficiscar). — in 
itinere scripsisse Ciceronem priusquam Arpinum venit. 

'9 V, Sternk. adn. 1 36. Nescimus quid in Pedano quo For- 
miis eum profectum esse Cicero scribit ad Att. IX 18,3, 
Caesar egerit; praedium videtur idem esse ac Lavicanum 
illud, in quo Caesarem testamentum fecisse auctor est Sue- 
tonius d. Jul. 83, cuius reliquias nuper indagavit Rosa prope 
vicum, qui S. Cesario hodievocatur; i\ Desjardinsium in ed. 
tab. Peuting. p. 183 sq. ; de Pedo oppido cf. Bormannum, 
Altlatin. Chorographie p. 197 sq. 

^^ V. Sternk. adn. 136; usitatum senatui habendo diem 
Kalendas fuisse constat (cf. PRE VI p. 1006). 

Triduum disputationibus excusationibusquedelegatis ad 
Pompeium mittendis extractum esse ipse Caesar narrat bell. 
civ. I 33,3. 

21 V, Sternk. adn. 137; memoratu digna sunt quae in huius 
epistulae § i Cicero in itinere Formiis Arpinum usque sese 
vidisse narrat : maestos ei afflictos fuisse municipes ; delectus 
haberi, in hiberna milites deduci. 

22 cf. X 1,1. 

23 Non recte 5 aut 6 Apr. posuit Sternkopf adn. 139; 
cf. § I («postridie»), unde 6 Apr. epistulam datam esse fit 
veri simile; iam quod 7 Apr. Cicero scribit ad Att. X 4, i, 
se «pridie sua manu longiorem epistulam dedisse», quae verba 
Sternkopf neglexit, non accipienda est Manutii coniunctura, 
qui de prima libri X epistula sermonem esse iudicavit, immo 



* Boot qiioque ad I. I. voce «inde» offendit neque tamen de Arpino dubi- 
tavit, sed lavidei pro «inde» scribendum csse suspicatus est. 

epistulam, de qua Cicero scribit, aetatem non tulisse veri 
simile est. 

^lakayevaav, de qua Cicero dicit in epistulae 2 § i, 
non habeo quomodo expediam : sed hoc mihi videtur mo- 
nendum esse contra Bootium, eodem vocabulo, quo hic, de 
eadem re Cicero locutum esse in ep. ad Att. IX 18,5; 
quod et ea re comprobatur, quod quam paucis diebus 
ante Arpini se exspectaturum esse dixerat ea res hic vix 
potest non intellegi, ubi de re, quae Arpinum advenerit 
quasi nota loquitur Cicero; nec non litterae quae exstant in 
codicibus priore loco prope ad vocis ^lakayevaa litteras 
accedunt. 

24 cf. X 36, I ; de Caesaris litteris ibid. v^ 2. 

25 V, Sternk. adn. 140; adde Caes. bell. civ. I 33, 4 «diebus 
ahquot». Rectius Sternkopf res a Q. Cicerone filio Romae 
apud Hirtium et Caesarem gestas ante 7 Apr. posuisset, quem 
ipse terminum sibi muniverat. 

26 cf. X 4, 7. 

27 cf. X 4, 7 et 8. Absunt Puteoli a Cumis 6 mp. itinere 
(cf. Tab. Peut. ed. Desjardins p. 221), ita ut uno die has 
omnes res peractas esse non sit cur miremur. 

28 cf. X 5,3 extr. 

29 cf. X 8B, 2 extr. 

30 cf. Sternk. adn. 147. 

31 Caesarquando ad Massiliam advenerit, duabus rationibus 
potest indagari. Primum enim epistula 16 Apr. ex itinere a 
Caesare data 2 demum Mai. Ciceroni allata est ; unde appa- 
ret, illum, cum hanc epistulam scripserit, procul iam a Roma 
Cumisque afuisse (v, Golerum 1. 1. p. 26). Atque vero illo 
die eum apud Intemelios versatum esse certum fit coll. ad 
fam. VIII 15,2 ubi Coelius ad Intemelios se missum esse 
narrat, et ad fam. VIII 16,4, quo Caesarem se vidisse scribit; 

nullo enim alio loco boc potest factum esse.* Quodsi illo 
iam die apud Intemelios Csesar advenerat, non est dubium, 
quin tertio aut quarto die post ad Massiliam advenerit. Nec 
mirabitur iter c. 746 mp., quantum erat Roma Massiliam 
usque (cf. Tab. Peut. ed. Desjardins p. 109; 116. It. Ant. 
p. 288; 294 sqq.) tantulo tempore eum perfecisse, si quis 
memor erit Caesarinae celeritatis, de qua cf. ad Att XVI 10. 
Suet. Caes. ^7; maximeque Plutarchum Caes. 17. 

32 cf. ad Att. X 16, 3. 

33 Minus recte de epp. ad Att. X 6 et 7, ad fam. IV i et 2 
Sternkopf adn. 148, 1 50, 1 1;2 exposuit, de quibus accuratius 
statuere licet ; proficiscendum est a loco ep. ad fam. IV 2, i, 
ubi Cicero narrat se 28 Apr. per Philotimum accepisse Servii 
litteras; vix potest dubitari quin his litteris Servius repon- 
derit ad Ciceronis epistulam eam, quam per eundem Philo- 
timum Servio sese mississe Cicero narrat ad Att. X 7, 2. 
Quae si recte statuo non post22 Apr. Philotimus a Cicerone 
cum litteris ad Servium profectus esse putandusest: Servius 
enim Romae tum versabatur (cf. ad fam. IV i) eratque inde 
Cumas usque (cf. Tab. Peuting. ed. Desjardins p. 216; 
219 sqq.) c. 140 mp. iter, quod ut bis perficeret addita eius 
temporis, quod Romae versabatur, mora tabellarius non minus 
sex dies consumpsisse putandus est. 

Habemus iam terminum ante quem necesse est scripta 
sit ep. ad Att. X 6, quippe in qua de Servio nondum men- 
tionem iniciat Cicero; scripta autem est post 16 Apr., quo 
die ep. ad Att. X 5 ille dedit. 

Deinde 22. Apr. aut si accuratius rem definias non post 
22 Apr., acceptis Trebatii litteris quibus de Servii voluntate 
certior factus est, Cicero dedit epistulam ad fam. IV i ; 

* Cuius rei benigne Nissen me monuit. 



paulo postquam hanc dederat/ attamen ante 28 Apr., quo die 
Servii responsum accepit, epistulam dedit ad Att. X 7, quippe 
qua de misso ad Servium Philotimo narret, nildum de illius 
responso habeat cognitum. Hoc 28 Apr. allatum est. 

Restat ep. ad fam. IV 2, quam ante 3 Mai. datam esse 
Sternkopf coniecit coll. i; i cum ad Att. X 9, 3 ; sed nescio 
an accuratiorem etiam terminum statuere possimus si repu- 
tamus, vix futurum fuisse ut tam confidenter de Nonis Servii 
adventus tempore scriberet, nisi iam aliquod responsum eius 
ad Ciceronis epistulam IV 2 missum accepisset; quod si 
recte video, i Mai. Servius respondit ad Ciceronis litteras 
28 Apr. missas. 

Addere liceat locum ep. ad Att. X 6, i male traditum in 
codd. fortasse sic restituendum esse: «fiat in Hispania quid- 
libet; tamen rem cito (scil. «sciemus»; ellipsis non videtur 
dura esse, si quidem Ciceronis in epistulis usum respicias) 
et meas cogitationes etc. » cf. ad Att. VII 12,3; 23,3; 
1X3,2. 

34 V, Sternk. adn. 153. 

35 6 Mai. Cicero scribit ad Atticum X i2b, 2: «Odium 
recte animadvertis significatum <in> theatro». Vides de 
ludis scaenicis nobis quaerendum esse qui eo fere anni tem- 
pore Romae agi sint soliti ; iam nisi forte quis de ludis Me- 
galensibus mavult cogitare, satis longo temporis spatio a 
6 Mai. remotis, quippe qui 4 — 10 Apr. acti sint (i^. Mar- 
quardtii Ant. Rom. VI p. 480), uni restant ludi Florales 
optime de quibus cogitemus idonei, quia paulo ante 6 Mai. 
facti sunt, a 28 Apr. usque ad 3 Mai. quorum dierum primi 
ludis scaenicis vacabant cf. Marquardt. 1. 1. p. 481. 

* Nisi eodem die, quo Philotimus litteras tulit ad Servium, data est ; quod 
idcirco conicio quia ad ipsum Philotimum de privato negotio Cicero Atticum 
ablegat in huius epistulse §' ^. 

Plebem urbanam infesto in Caesarem fuisse animo plus 
uno Ciceronis epistularum loco comprobatur cf. ad Att. 
X8, 6; 7,3; 4,8; nec mirum est, in Pompei theatro, (de 
quo V, Beckerum Ant. Rom. I p. 675 sqq.) etiam magis 
exarsisse illud odium. Ceterum addendus est hic locus dis- 
putationi, quam de significationibus in theatro factis instituit 
Friedlander Mor. Rom. hist. II 5 p. 265 sqq. 431 sqq.* 

36 cf. X 8, 10. De Calpurnio cf. Aem. Schelle, De 
M. Antonii triumviri quae supersunt epistulis. Frankenb. 
1883 p. 7. 

Quas initio epistulse ( § 3 ) a Caesaris amicis sese accepisse 
commemorat epistulas, de his certius nil videtur statui posse. 
Liceat autem hoc loco Oppi epistulae cuiusdam, cuius et 
ipsius quoque tempus parum constat, mentionem inicere, de 
qua postea Cicero Oppium admonuit ad fam. XI 29, 1 ; ea 
certe post Pompei discessum videtur data esse («initio 
helli civilis» «eundumne ad Pompeium an manendum in 
Italia»). 

37 V, Sternk. adn. 147. 

38 cf. Sternk. a. 157. De ep. X 10 cf. § 3 : «V Nonas i. 
e. hodie» — datam autem esse eam postridie demum, Cicero 
narrat X 11,1. Ceterum non recte mihi quidem facere 
videntur ii, qui «saepissime» voce qua ep. 10, i Cicero uti- 
tur, offendunt, Madvig, Boot, Schelle 1. 1.; qui neglexerunt 
e/LLq^aTixcjg totum locum a Cicerone irato conscriptum esse, 
ut non liceat aurificis statera singula verba examinare. Acce- 
dit, quod in una epistula plus semel et denuo semper Cicero- 
nem de voluntate sua verba fecisse verisimile est. 

39 Profectus a tribus Ciceronis ad Att. locis X 8, i o ; 10,3; 

* Accedit alter locus e Ciceronis ep. ad Att. XV j, 2, rectc, ut mihi qui- 
dem videtur, a Bootio expiicatus : XIV ordinum equites in theatro animum 
suum in rem publicam signiticasse. 



ri,4 Sternkopf statviit, 2 Mai. Antonium Misenum, postridie 
in agrum Cumanum venisse. Quem quominus sequamur, 
obstat, nisi fallor, ratio topographica ; terra enim ad Miseni 
promonturium sita liberae rei publicae Romanae temporibus 
ad agrum Cumanum pertinebat mansitque donec colonia ab 
Augusto illuc deducta est ; cf. Belochium Campan. p. 1 90. Vi- 
des alia ratione Ciceronis locos nobis expediendos esse hace : 
Antonius ad Misenum 2 Mai. venturus dicebatur (cf. X 8, 10), 
sed diutius in itinere sese sustinuit, ut illo die iter non per- 
ficeret; mutato igitur consilio 3 Mai. ad Misenum venturus 
erat (cf. X 10, 3) nec non consecutus est, quod sibi propo- 
suerat (cf. X ii,4j; de villa Antonii, X 13,1 a Cicerone 
commemorata, v. Belochium p. 190; 199. 

40 cf. X 11,4 cum X I o, j . 

41 cf. X. 11,4. 

42 Recte Sternkopf adn. i ^^statuit, Ciceronem hacepistula 
respondere ad Caelii illam ad fam. VIII 16, 2 Mai. Ciceroni 
allatam, undepost 2 Mai. epistulam scriptam esse concludit; 
sed nescio an accuratius etiam terminum, post quem data est, 
possimus definire. Proficiscendum est a loco ep. ad Att. 
X 1 1,4, quem totum liceat exscribere: «O rem undique mi- 
seram ! Trebatius erat mecum, vir plane et civis bonus. Quae 
ille monstra di immortales ! etiamne Balbus in senatum venire 
cogitat?» Apparet Balbi mentionem suscitatam esseCiceroni 
allato quodam a Trebatio nuntio quo aliquem e Caesarianis 
in senatum lectum iri certior factus est. Jam si quaeras quis 
potissimum e Caesarianis Balbi mentionem suscitet, quasi 
sponte sese offert Oppius, tantum non semper cum Balbo 



* Ad Caesaris verba X 8 B i extr. non possum quin atTeram locum e 
Ciceronis oratione p. Ligar. 9, 27, quo unum e Caesaris argumentis in suum 
quasi usum vertit ; quod nescio an non sine Csesaris epistuls recordatione 
fecerit. 



coniunctus apud Ciceronem.* Quae cum ita sint peroppof- 
tune accidit, quod in ep. ad fam. II 16,7 haec verba legimus: 
«Togam pra^textam texi Oppio puto te audisse; nam Curtius 
noster dibaphum cogitat, sed eum infector moratur». Vides 
quam sit veri simile, ne dicam certum, eodem illo Trebatii 
nuntio, quo ad verba illa Attico scribenda commotus sit, 
Ciceronem usum esse cum ad Caelium de Oppio scripserit, 
unde sequitur post Trebatii colloquium i. e. post 4 Mai. 
datam esse ep. ad fam. II 16. 

43 V, Sternk. 161. De C. Marcello cf. X i2a, 3 cum Bootii 
adnot. 

44 V, Sternk. adn. 162. Ceterum in huius epistulae § 2 
Cicero Caelii cuiusdam mentionem facit, de quo vix facere 
possumus quin paulo fusius disseramus, ut quaenam fuerint 
eo tempore Ciceronis consilia recte intelligamus. 

Quinque enim loci sunt, quibus de hoc Ca^lio Cicero 
loquitur: ad Att. X i2b, 2 init. ; ibid. 2 extr. ; 14,3 extr. ; 
15,2; 16,4. Quodsi ab opinionibus, quae adhuc ab homini- 
bus doctis prolatae sunt, proficiscimur, primus sese obfert 
C. Caelius Caldus, de quo vide Drumannum II p. 409 sqq., 
avus eius quem Cicero provincia decedens quaestorem 
proposuerat provinciae,(cf. ad fam. II 15,4;!^. CJL. Ino. 479. 
Ephem. epigr. IV 2^3; Babelon, Monnaies rom. 1 p. 
367 sqq.). 

Sed quaenam, inquis, huius Ca^lii fortuna a Cicerone 
significatur? Respondere iam olim conatus est Corradius ad 
Cic. ad. Att. X i2b, 2, quem nuper Boot ad 1. 1. defendit, 
allato Piutarchi loco Pomp. c. 7, «qui narrat Sullano tempore 



* Tcste iitar glossematis auctore, quod invenitur in ep. ad Att. XIII 19, 2 
ubi si recte sesc haberent verba «et Oppius» post Baibi nomen adiecta, aut 
«scripserunti» piuraii usus esset Cicero, quod recte vidil Boot ad 1. 1., aul ipse 
quasi per iocum quasi unum hominem hos duo viros signi(icasse putandus esset. 

adversus Pompeium tres duces surrexisse, Carinnam, Cae- 
lium, Brutum; sed rem male cecidisse?)). Sed non tam facilis 
res est, qualem Boot sibi finxit; Plutarchi enim quem attulit 
loco non Caelii nomen est in Codicibus, sed Kkoikiog ille dux 
appellatur, quod nomen et Sintenis retinuit in editione Teub- 
neriana Lips. 1874. et Mommsen recepit in Hist. Rom. vol. 
II. p. 321 ed. sext. Equidem de Cloelio recte dubitari cen- 
seo: primum enim nemo Cloelius, illo tempore qui vixerit, 
notus est, ad quem Plutarchi locum referamus, deinde gens 
Cloeliorum tum omnino e rerum gestarum Romanarum me- 
moria videtur evanuisse (v. P. Willemsium, Le senat de la 
republique romaine in registn p. 64). Contra C. Caelium 
Caldum maxime idoneum esse, quem facillima mutatione pro 
Cloelio in textum recipiamus, et reliqua, quae de eo tradita 
sunt, optime cum tali eius facinore convenire nemo negabit; 
quare Drumanno assentiendum esse arbitror, ad hunc virum 
Plutarchi locum referenti, quod item fecit Neumann in his- 
toria Romana a Gotheinio edita (p. 577). 

Vides coniectura si non certa attamen satis probabili 
aliquam Caelii fortunam repertam esse, qualem supra desi- 
deravimus. Sequitur ut quaeramus num omnino cum Caelio 
illo et tali eius facinore Cicero se ipsum et consilia sua 
potuerit comparare. Cui sententiae statim obstare videtur, 
quod populares partes contra Pompeium et Sullam defendit 
Caelius, Cicero optimatium et Pompei partes secutus est. 
Hanc difficuhatem ut solvamus una qualiscunque via sese 
npbis oftert haece : frequens enim tunc apud Ciceronem erat 
Sullanorum temporum recordatio, nec tamen ea, ut iisdem 
semper rebus et hominibus inter se comparandis sibi ipse 
constaret. Sullae enim similem esse et Sullanum regnum 
adfectare non Pompeium modo affirmat (cf. ad Att. IX 7, 3 ; 
10, 2 ; 6; 1 1,3), sed saepius etiam Caesarem, quia illius victo- 

ria fore videbatur, cum Sulla comparat, neglecto partium 
a quibus profecti sunt discrimine, unam regni cupidinem 
quaeque cum illa cohaerent in comparationem vocans cf. ad 
Att. VII 7, 7 ; VIII 1 1 , 2 ; IX 1 o, 5 ; 1 5 , 2 ; XI 2 1 , 3 ; ad. fam. 
XIII 8, 2 ; Philipp. 5 , 6, 1 7. de off. I 1 4, 45 ; II 8, 27. 

Jam si haec spectamus apparet non tam ineptam esse 
Caelii comparationem, quam primo obtutu visa est; ei enim 
qui contra Pompeium, Sullae asseclam, liberae quasi rei pu- 
blicae defensor exortus est, Cicero se ipsum comparat contra 
Caesarem, alterum Sullam quem putabat, arma capturum. 
Accedit quod vitae quaedam similitudo inter Ciceronem et 
Caelium intercedebat, quia hic quoque homo novus ad sum- 
mos honores contenderat (cf. Verr. Accusat. 5,70,181) et 
dicendo operam dederat (cf. de Orat. 1,25, 117). 

Ac de Caldo quidem vides qua ratione interpretandi 
nobis utendum esset ; quam minime esse simplicem longisque 
ambagibus egere non potest negari, ut vix in ea sit acquie- 
scendum. Videamus igitur ceteros Caelios Ciceronisaequales; 
in quibus unus invenitur, de quo possit cogitari M. Caelius 
Rufus orator, Ciceronis familiaris, de cuius vita post Druman- 
num videas quae disputavit Wegehaupt, M. Caelius Rufus, 
huius tamen rei prorsus immemor. 

Constat autem inde ab exorta civili dissensione eas 
partes Caelii fuisse, ut una cum tribunis ad Caesarem pro- 
fugerit; a quo paulo post ad seditionem apud Intemelios 
sedandam dimissus indeque cum eodem in Hispaniam pro- 
fectus est v. adn. 34 et ad fam. VIII 17, i. Sequitur tem- 
poris spatium, quo quid egerit ignoramus, usque ad anni 
48 initium, quo praetura inita seditionem Romae movit; v. 
infra adn. 72. 

Jam si hunc Caelium Cicero significat, quaerendum est, 
quomodo intellegenda sint verba eius ad Att. X 1 2b, 2 extr. : 

«efficiendum aliquid est, fortuna velim meliore, animo Caeli- 
ano». De qua re, quae ipse dubitans protulit Orelli Onomast. 
Tull. p. III, significari Caslii «desperationem, quas eum 
anno sequente abripuit ad turbandam rempublicam», haec 
non puto accipiet, quisquis Caelii epistulas illo tempore ad 
Ciceronem datas perlegerit quaeque ad seditionem illum 
commoverint consentientibus Caesari et Dioni Cassio credi- 
derit. 

Est tamen altera interpretandi ratio, quam ut inire conarer 
benigna Nisseni cohortatione factum est. Caelius enim, ut a 
Caesaris parte tum eum stetisse negari non potest, ita aliqua- 
tenus tamen consentiente Cicerone ad illum se contuhsse 
videtur; quod ipse significat in ep. ad. fam. VIII 17, i : «dum 
mihi pacis mandata das ad Caesarem^. 

Quibus verbis comprobatur Caelium auctore Cicerone 
operam dedisse ut concordias pactionisque inter Caesarem 
et senatum nec non Pompeium auctor fieret. Jam si hoc 
frustra illum conatum esse reputes, probabiHs fit coniectura, 
novum felicioremque conatum a Cicerone significari dubiis 
illis, de quibus agitur, verbis, cuius rei optime respondent 
rationi ea quae antecedunt Ciceronis verba. Tertium tum 
quod vocatur comparationis esset, quod paciscendi causa 
uterque profectionem fecerit Caelius mense Januario ad 
Caesarem, mense Maio ad Pompeium facturus erat Cicero. 
Quod inde ab initio Ciceronis consilium fuisse sat multis 
epistularum locis constat (v. Nissenum in Sybelii ann. hist. 
nov. ser. vol. X p. 86 adn. i ), nec non tum quoque et multo 
etiam postea mirum quantum animo eius inhaesisse com- 
probatur locis ipsius ad Att. XI 19,1; IX i o, 3 ; 11,2; X 
1,4; 3, I ; 1 5, 3 cf. et Plutarch. Cic. 38: Kaicjv avxov iSm^, 
iSia /lo^^a xaiejutjucpaio Ilojum^iq) /iQoaxt^tfiei^ov' aviQ 
juiiv yoLQ ovii mk . . . .' ixtivov St /^f^aiuoiitQov ovia 

rfj /raTQiSi xaf loTg (p^koig 9,1 jutvcov itrog ix€i JiQog xo 
dno^atvov i/Q/u6^€T0^ xaT ovSiva koyi(Tiii6v . . . noki' 
fiiov yeyovivai KaiGaQi. 

Restat tertia ratio, quam, si quidem in re tam dubia tam- 
que difficili iudicium ferre licet, mihi verisimillinam esse 
fateor. Loco enim Ciceronis ep. ad Att. X 1^,2 iis verbis 
quae Caeliani significationem secuntur videtur innui militare 
quoddam Ciceronis consilium, quo copias cpgere cumque 
iis aut palam aut clam ad Pompeium proficisci in animo 
habuerit. Quodsi tale quid sub Csehano illo latere ex illo 
loco concludas, locum illum alterum, quo de «fortunameliore, 
animo CaeHano» Cicero loquitur ita interpreteris necesse est 
ut «CaeHano» adiectivi vim non esse possessivam statuas, 
immo «fortunam et animum a CaeHo significatum» intellegas, 
quod a ratione grammatica non videtur abhorrere, praesertim 
cum respicias, rem nobis esse cum epistuHs laxioris stiH notis 
mirum quantum repletis. Locus autem CasHi, quo haec signi- 
ficentur, putandus est qui invenitur in ep. ad Ciceronem ad 
Att. X 9 A = ad fam. VIll 16 ii 2, ubi de Ciceronis quae 
fortasse iniret consiliis «contra victorem Caesarem faciendi» 
et «ad fugatos accedendi» quaeque inde ad conturbandam 
Ciceronis fortunam possent sequi CaeHus exponit. Vides 
huic loco et «animum et fortunam Caelianum» subesse posse, 
nec non optime cum hac interpretatione concinere, quae 
ad Att. X 16, 4 Cicero scribit: «cogitavi eadem iHaCaeHana 
quae legi in epistula tua . . . . et fieri poterat ut tentaremur» : 
duas res sese timuisse dicit, e quibus altera sunt insidiae a 
Caesarianis ad animum eius ut suspicatur tentandum factae, 
altera nimirum fortuna iHa a CaeHo copiose descripta, cuius 
Atticus quoque perlecta CaeHi epistula notitiam habebat. 

Jam vero omnes rationes me protuHsse puto quas quidem 
ad CaeHanum interpretandum aut excogitatae sunt aut novae 

potuerunt tentari ;* e quibus qualemcunque accipies, certe 
tria Ciceronis consilia distinguenda sunt, inter quae diu illum 
dubium haesitasse statuendum est: 

1. ut coacta copiarum manu ad Pompeium proficiscere- 
tur; quod consilium prorsus omisisse videtur rton ante ea 
quae 1 2 Mai. in Pompeiano gesta sunt. 

2. ut solus aut paucis comitibus adhibitis in Graeciam 
abiret, quod postremo eum fecisse notum est. 

j. per omne illud tempus nec non multo etiam postea 
penitus animo eius inhaesit paciscendi spes, cuius rei ut et 
ab ipso et ab aliis (cf. Plutarch. Cic. 1. 1.) maxime idoneus 
auctor iudicabatur, ita e vera animi sententia tale quid Cice- 
ronem sibi proposuisse, non posse negari docuit Nissen 1. 1. 
p. 86 adn. 1 . 

Sed haec illo quidem tempore, ut supra innuimus magis 
spes videtur fuisse quam consilium ; unde fit ut non saepe 
mentio eius incidat, velut huc spectare videtur gravioris per- 
sonae suscipiendae spes,** plerumque duo illa consiha in epi- 
stulis distinguantur ; cf. X 16,4: «profectionis autcogitationis 
meae». 

Atque alterum quidem ex illis quomodo et quando Cicero 
exsecutus sit postea erit videndum ; restat ut de priore pauca 
addamus contra eos qui nil nisi nugas sub eo latere suspi- 
cati sunt. 

Qua in re dolendum est, quod tantum videtur valuisse 
Drumanni auctoritas iniquissimum iudicium de Ciceronis 

* Est haec res una ex compluribus qu£e similes inveniantur in Ciceronis 
cpistulis, quas quoniam Attici epistulae aetatem non tulerunt, ad liquidum per- 
ducere vix possimus. Nec non interdum inter illos ipsos factum est, ut aiterius 
significatio «numero Platonis» ut ait Cicero obscurior videretur alteri. Quibus 
locis quanto difficilior sit huiusce aetatis interpretum conatus facile intelligitur ; 
cf. ad Att. VII ijb, i. XVI ii, j. 

*• ad Att. X ij, j. 



30 

consiliis ferentis: II p. 410 «AlsCicero a. 49. Pompeius nicht 
sogleich iiber das Meer folgte, und alle denkbaren Griinde 
hervorsuchte, um sich zu rechtfertigen, zugleich aber stetis 
von seiner Pflicht und seiner Liebe zum Feldherrn sprach, 
riet ihm Atticus im Scherze (!) er moge nach Coelius Beispiele 
fijr seine Partci cin Heer riisten. Sein Freund schien dazu 
entschlossen, er erwartete nur die Gelegenheit und trat 
zuriick, als sie sich darbot. » cf. VI 228. 

Haec quominus statueret miror Drumannum non impedi- 
tum esse Ciceronis verbis, quibus ad Att. X 1 5, 2 ipse quasi 
iudicium innuit de consihorum quae sequebatur natura; nam 
postquam de re familiari cum Attico egit praemissis verbis: 
«Sed ad maiora redeamus» ad Caelianum transit. Ceterum 
opportune accidit quod ad Ciceronis consilia recte cogno- 
scenda maius etiam quam ipsius verba subsidium nobis praesto 
est ratio chronologica, de qua paucis nunc iam erit dicen- 
dum. Non enim casu videtur factum esse ut eodem tempore, 
quo prima Caeliani mentio in epistulis ad Atticum apparet, 
Cicero certior factus sit de Massiliensium factu, qui Caesari 
portas clauserant, quod rumore ut videtur incerto allatum 
iam antea Atticus amico significaverat cf X 11,4: «de Mas- 
siliensibus gratae mihi tuae htterae ; quaeso ut sciam quidquid 
audieris')) Certiorem autem illum nuntium quomodo Cicero 
acceperit, apparet e verbis eius ad Att. X i2b, 2: «Hispa- 
nias spero firmas esse: MassiHensium factum quum ipsum 
per se luculentum est, tum mihi argumento est recte esse in 
Hispaniis; minus enim auderent, si aHter esset et scirent, 
nam et vicini et diHgentes sunt. » Itaque sine dubio spes aH- 
qua mota est Ciceroni, aut dubiam esse aut certe retardatum 
iri Caesaris victoriam ; accedebat quod Pompeium armis aH- 
quld gesturum esse omnium erat opinio quae variis rumoribus 
mox confirmata mox deblHtata est cf ad Att. X 6, 3 ; 9, i ; 

8, 4 5 (Caes. I 39, 3 ; 60, 5). Tum de Sicilia quamquam auctori 
parum luculento non prorsus confidebat Cicero, tamen nil 
adversi, immo secunda nuntiabantur (cf. X i2a, 3): «Con- 
cursum Siculorum ad Catonem factum esse, orasse ut resis- 
teret, omnia pollicitos, commotum illum delectum habere 
coepisse » . 

Jam cum ita fere sese haberent res externae, intra Italiam 
quoque minime florebant res Caesaris: qui cum Romae nil 
consecutus esset, immo ita apud plebem de aerario offendis- 
set, ut ante profectionem contionem habere non auderet 
vehementerque animo perturbato proficisceretur (cf. Curio- 
nis narrationem ap. Cic. ad. Att. X 4,8), ipse assecla eius 
C. Scribonius Curio rebus eius ditfidebat nec Ciceronem 
celabat diffidentiam, ut apparet ex huius verbis ad Att. X 
7,2: «Curio mecum vixit iacere Caesarem putans off^ensione 
populari Siciliaeque diffidens, si Pompeius navigare coepis- 
set. » Neque vero errasse Curlonem de off^ensione popu- 
lari comprobatur significatione illa ludis Floralibus in 
theatro facta, de qua p. 2 1 diximus, cuius nuntius eodem die 
Ciceroni adlatus est, quo primum Caeliani mentionem iniecit 
in epistulis (cf. ad Att. X 1 2b, 2). Et hac quoque re nonnihil 
animi additum esse Ciceroni, cum per se sit verisimile, tum 
comprobatur verbis eius ad Att. X 8, 6. De municipum ani- 
mis cf. IX 19, 1 ; (ad fam. VIII 15,2). 

Sed accedebat tertia res longe gravissima et Caesari peri- 
culosissima, militum ipsius animi si non omnium at multorum 
quod parum erant firmi atque fideles. Cuius rei testimonium 
non afieram quae postea demum gesta sunt, seditionem Pla- 
centinam quaeque Plutarchus Caes. 37 tradit de militum ani- 
mis; ipsius Ciceronis locos habemus quibus res comproba- 
tur quantumque ad Ciceronis consilia definienda valuerit 
efficitur: ad Att. X i2b, 2: «Legiones etiam has quas in 

Italia assumpsit alienissimas esse video» et ad Att. X 1^,1: 
«(litterae tuae) nobis magnam spem attulerunt meliorum rerum 
deoctocohortibus; etenim eaequoque, quae in his locis sunt, 
labare dicuntur — eodem die Funisulanus a te attulit htteras, 
in quibus erat confirmatius idem illud». 

Jam de ipso Cicerone videamus : quod ut recte faciamus, 
hoc ante omnia videtur monendum esse satis magnam vel eo 
tempore fuisse auctoritatem cius, quippe qui ctiamtum pro- 
consulari uteretur imperio et cui nupcr a scnatu militare 
munus decretum esset; nec sine causa Caesar tantam operam 
navasse putandus est primum ut ipsius partibus illum con- 
ciliaret, deinde diligenter custodiis asservaret. Apparet hac 
ipsa re Ciceronem quasi monitum esse ut oblatam gravioris 
personae suscipiendae occasionem non praetermitteret. 

Accedit alia res quae nonnihil valuit sine dubio ad Ciceronis 
consilia; saepe enim superioribus litteris ex Attico sciscitatus 
erat, numquid de L. Domitio Ahenobarbo comperisset cf. 
ad Att. Vlll 12,6; 1 4, 3 ; 15,1 extr. IX 9, 3 ; 6, 2 ; 15,4. Jam 
quae novissime narrat de eo se comperisse, haec sunt: «Do- 
miiius, ut audio, in Cosano est, et quidem ut aiunt, paratus 
ad navigandum : si in Hispaniam non probo, si ad Gnaeum 
laudo». Notumestexhistoricis (Caes. 1 34, 2 ; Dion. 41,21,3; 
Sueton Neron. 2) Domitium cum navibus actuariis Vll, quas 
Igili et in Cosano a privatis coactas servis, libertis, colonis 
suis compleverat, Massiliensibus auxilio venisse. De hoc 
igitur facinore num certior factus sit Cicero, non apparet ex 
epistulis eius neque ubi de Massiliensium facto ille loquitur 
ad Att. X 10, 4; i2b, 2 Domitii mentio inicitur. Sed hoc 
mihi certum videtur Ciceronem, quod tantopere curasset, 
non neglexisse Domitii exemplum et alicuius momenti fuisse 
consilia eius ad Ciceronis illa definienda. 

Tota denique regio in qua tum versabatur Cicero, sedi- 

tioni contra Caesarem movendae erat aptissima; multae enim 
ibi nobilium hominum Romanorum villae erant nec non 
oppida ipsa alieno fuisse videntur a Caesare animo (cf. ad 
Att. X 13, i : (Neapolitanis et Cumanis) est Caesar iratus. » 
nescio an haec quoque causa fuerit, qua commotus Antonius 
praefectus Italiae in illas regiones statim sese contulit). 

Haec omnia si quis spectat, facile opinor confitebitur 
errasse Drumannum et seria fuisse Ciceronis consilia, neque 
idcirco totam rem silentio praetermittendam esse censebit, 
quia pauca tantum de ea comperta habemus neque Cicero 
ea, quae sibi proposuerat, ad finem perduxit: Nam ut de 
priore re prius dicam , ipsa horum consiliorum natura 
secum fert, ut pauca vestigia eorum appareant in epistulis, in 
quibus de iis rebus, quas intercipi periculosum esset, finem 
scribendi faciendum esse inter amicos convenerat (cf. ad Att. 
X 8, i), quasque bene notis tantum tabellariis commiserunt 
icf. ad Att. X 1 1 , I ). 

Altera vero res, quod occasione oblata (cf. ad Att. X 
16,4) Cicero non usus est omniumque illorum consiliorum 
finem fecit, non uni timido Ciceronis animo tribuenda est, 
sine causa insidias Caesarianorum timentis; alteram enim 
causam nobis ratio chronologica ministrat: eodem enim tem- 
pore, quo a Caelianis consiliis Cicero destitit, litterae ei 
adlatae sunt a Curione, Catonem Syracusis profectum esse 
23 Apr. — Catonem, qui Siciliam tenere nullo negotio potuit 
et si tcmiissct, onmcs borii ad ciim sc contulisscnt (cf. X 1 6, 3 ; 
coll. X i2a, 2.) 

45 cf. X 13,2 coll. X 14,1. De Literno cf. Belochium 
1. 1. p. 377 sqq. De Antonio cf. X 13,1. 

46 cf. X 14,1. 

47 cf. X 1^,3. 

4^ cf. X 15,4 et 16,4. De Mario cf. ad fam. VII 3, i, 

5 

de quo v. Sternk. p. 69 al Epistula videtur paulo ante pro- 
fectionem data esse: («excurro in Pompeianum», non «ex- 
curram»), Iter erat Cumis Pompeios usque 5^ mp. cf. Tab. 
Peut. p. 221 p. 225 ed. Desjardins. Itin. Antonin. p. 125. 
Causam, qua commotus Pompeios se contulerit, ipse Cicero 
exponit ad Att. X 16,^: «ut minuerem suspicionem profe- 
ctionis aut cogitationis meas ? De Cumanae regionis frequen- 
tia saepius Cicero mentionem inicit cf. ad Att. V 2, 2 ; XIV 
16, I. Notatu fortasse dignum est, quod anno 44, cum in 
dubitaiione haud dissimili versaretur — intercedunt omnino 
complures inter res et a. 49 et a. 44 a Cicerone gestas simi- 
litudines — , Cicero in Pompeianum sese properare scribit 
ad Att. XV 13,6, quod «interpellatores illic minus molesti.» 

49 cf. X 16,4. 

50 V. Sternk. adn. 168. De Sardinia cf. X 16,2. Tempus 
quo Sardinia a Q. Valerio Orca occupata est accuratius non 
potest definiri; habemus Caesaris locum 1 30, j, quo «Cara- 
litanos, simul ad se Valerium mitti audierint, nondum pro- 
fecto ex Italia sua sponte Cottam ex oppido eiecisse» narrat. 
Orosius ordinis chronologici ut videtur satis observans, de 
Sardinia occupata ante Siciliam narrat (VI 15,7; cf. Flor. 
IV 2,22). Cotta in Africam profugit. 

51 cf. X 17 extr. Anni tempus Cicero ipse accuratius 
indicat verbis § 3 : « Nunc quidem aequinoctium nos mora- 
tur, quod valde perturbatum erat», quibus ad huius anni 
rationem chronologicam constituendem recte usus estUnger 
in Fleckeis. Ann. t. CXXIX (1884) p. 587. Verba quae 
secuntur male tradita sunt in codicibus,* ut certum de iis 
statuere non liceat; veri simile mihi tamen videtur scripsisse 
Ciceronem: «id si transierit, utinam idem maneat Horten- 
sius». Cd. «cras erit»; cf. adAtt. II 21,2: «transitumtempe- 
statis expectare». Ceterum nescio an mirum sit, quod in ea 

quae sequitur epistula — duodevicesimam dico — , quae tan- 
tulo post intervallo scripta esse putanda sit, Cicero scribit, 
mirificas se adhuc tranquillitates tenuisse. 

S2 cf. X 18, I et 2. 

5 3 Quantum temporis Caesar ad Massiliam commoratus 
sit, ex ipsius narratione potest concludi : naves enim longae, 
quas Arelate faciendas curavit, postquam frustra de pace 
cum Massiliensibus egit, 30 diebus, a qua die materia caesa 
est, effectae armataeque sunt ; his Massiliam adductis ab urbe 
profectus est cf. I 36, ^.Vides pauloplusquam unum mensem 
eum ibi versatum esse, ut qui c. 19 April. advenerit, ineunte 
mense Junio profectus esse putandus sit. 

54 cf. ad fam. XIV 7, 2 et 3 ; ad fam.- VIII 17, i. Nesci- 
mus quid ultimo tempore Cicero in Italia egerit, nec constat 
num iam de Caesare a Massilia profecto nuntius ei allatus 
fuerit, cum ex Italia profectus est. 

Sequitur longum Ciceronis silentium, quo tempore quid 
ille egerit ex vita eius a Plutarcho conscripta paucisque 
aliorum auctorum locis, tum iis ipsius locis apparet, quibus 
postea rerum in Graecia gestarum mentionem iniecit; cf. 
Drumannum VI p. 230 sq., qui tamen minus recte mihi vide- 
tur statuisse, Ciceronem non adhibitum esse ad Pompeiano- 
rum senatum qui Thessalonicae habebatur; hoc quibus argu- 
mentis comprobaturus fuerit equidem non satis video, neque 
locum ad Att. XI 4, i, quo affirmat se «omne munus ad id 
tempus fugisse» ita interpretatus sim ; is enim eo potius 
spectare videtur, quod neque exercitus parti neque provin- 
ciae a Pompeianis praefectus est. Atque vero vix fieri potuit 
ut Cicero vir consularis a senatu illo prohiberetur. 

5 5 cf. Caes. 11 32, 5 cum adn. 62. 

56 Habemus singulorum dierum limites Cass. I 41, 2 ; 42 i ; 
42,4. 

?* 

57 cf. Caes. I 48, I cum adn. 56. 

5^ Tempus quo prior pugna navalis ad Massiliam com- 
missa est ut definiatur, proficiscendum est a tempore, quo 
nuntius de ea Caesari in Hispaniam allatus est; atqui hoc 
paucis diebus ante 25 Quintil. factum esse Caesans narratio 
docet 1 5q* — 63 (cum adn. 59); nuntius autem a Massilia 
Ilerdam usque c. 10 diebus pervenisse putandus est; quar^ 
extremo mense Junio aut ineunte Quintili pugnam illam 
factam esse arbitror. 

59 Diligenter in singulos dies Caesar narrationem discri- 
bit, quorum Villl omnino efficitur numerus; hos igitur a 
deditionis die i. e. 2 Sext. (cf. adn. 60) regressi ad 25 Quin- 
til. pervenimus; cf. Caes. I 63, 3 ; 66, 3 ; 67,6; 73, i ; 78, 5 ; 
81,3; 81,4; 82, I ; 83,4; 84, I. 

60 cf. CJL. 1 p. 398. Fasti Maff. ibid. p. 306. F. Vall. p. 
320. F. Amit. p. 324. F. Antiates p. 328. 

^i Quantum temporis intercesserit inter priorem et alte- 
ram pugnam navalem ad Massiliam commissam, accurate 
non potest definiri, sed tantum intercessisse constat, quan- 
tum in navibus reficiendis utrique consumpserunt ; cf. Caes. 
II 4, I ; 5,1. Nec tamen eo tempore quo pugna commissa 
est, iam allatum fuisse Afranianorum deditionis nuntium 
inde concluserim, quod ciferiorem Hispaniam Nasidius e 
pugna fugiens cum navibus petit, quod profecto non fecis- 
set, si eam Cassaris esse iam compertum habuisset. Itaque 
non post ineuntem mensem Sextilem pugna videtur com- 
missa esse. 

62 V. F. Hofmannum ad. Caes. II 23, 1. 

^3 cf. Appian. bell. civ. II 47 init., qui iisdem diebus, qui- 



* Glossema sunt nisi fallor in huius capitis § 2 verba «minus audactem 
interpretationis causa ad «niinus libere», quibus nil novi afferunt, addita. 

bus res in Africa gestae sunt, Antonium victum esse narrat ; 
Lucan. Phars. IV 526 sq.* 

sol Ledaea tenebat 
Sidera, vicino cum lux altissima Cancro est. 
coll. Ovid. Fast. V 693 sqq. (ad 20 Mai.) et VI 725 sqq. 
(ad 19 Jun.). 

Apud Caesarem cladis IUyricae enarrationem interci- 
disse in codicibus certum est; quam fuisse in lacuna post 
bell. civ. III 8 etiam nunc statuendum . esse arbitror, quam- 
quam nuper G.Zippel,die rom. Herrschaft in Illyrien bis auf 
Augustus. Lpz. 1877 p. 203 sqq. rem in dubitationem vocare 
conatus est. Cuius ex argumentis primum e cap. 4 loco, qui 
est de militibus Antonianis, petitum, iam ipse Nipperdey 
et protulerat et refutaverat, alterum inde petitum, quod 
anno 49 clades Illyrica facta est, loco III 8 autem de 
rebus a. 48 gestis Caesar narrat, Zippel ipse infringit p. 205, 
ubi ipse nonnulla a. 49 gesta Caesarem III 8 repetivisse sta- 
tuit, ut paulo altius eum regressum esse non sit cur negemus. 
Neque pluris valet tertium argumentum, a Zippelio prola- 
tum : nam non semper eundem esse rerum ordinem apud 
Caesarem et Livium certum fit illorum inter se comparatione. 

* LucLilentum hoc cxcmplum est mirse illius diligentiae, qua ssepe in rebus 
singulis affercndis Lucanus utitur quaque Liviani operis usus satis diligens ap- 
paret ; similia sunt V 460 (Palaeste), IV 154 sq., III 14J (Cotta), VI 7J sqq. c. 
schol. Bern. Eodem pertinet accurata regionum et oppidorum situs descriptio, 
velut Massiliae III J75 sqq., Dyrrhachii VI 19 sqq. (cf. Heuzey-Daumet, Mission 
archeologique en Macedoine p. ?$o, J7J). — Quo magis mira sunt poetaj verba 
V J74 : (Caesar) Brundusium decimis iubet hanc tattingere castris» (scil. milites 
qui Placcntise seditionem fecerant) ; iter enim erat a Placentia Brundisium usque 
003 "ip-« quod ut decem diebus exercitus pcrliceret nullo modo Heri potuit ; 
olim suspicatus sum mutandum esse et latere undecim dierum numerum («Brun- 
disium undecimis»j, quem cx undecim dierum, quos Roma; Csesarem dictatura 
functum esse consiat, synchronismo falso poeta computasset — attamen nimis arti- 
ficiosa est heec ratio neque quidquam mutare ausim, malim errorcm Lucani 
statuere. 

Quodsi in lacunae vestigio totlus quaestionis cardo versatur, 
quae tandem ea lacuna^ vestigia sunt, quae spretis illis, quae 
ipsi praebent codices, Zippel alio loco invenisse sibi visus 
est? Suspicatur enim verbis «iisdem temporibus» quae sunt 
initio cap. 23 1. II non apte coniungi Massiliae deditionem 
post Idus Sept. factam et Curionis cxpeditionem quae mense 
Sextili contineatur. Quasi vero non is esset illius formulae 
usus apud Caesarem, ut, cum per idem circiter temporis 
spatium duas res gestae sint, altera usque ad finem pernar- 
rata alterius enarrandae initium sibi muniat (cf. III 20; 31 ; 
36; 100; 101). Denique quod commodum c sua ratione 
nasci putavit Zippel, nescio an incommodum potius sit : 
comparemus enim singulorum Caesaris de bcllo civili libro- 
rum amplitudinem ; paginarum (Teubnerianaeeditionisj numeri 
hi sunt; I: c. 40; II: c. 23 ; III: c. ^5 ; atqui liber tertius 
paulo etiam quam nunc exstat amplior fuisse putandus est 
additis iis quas in lacunis post c. 8 et c. 50 interciderunt. 
Vides, etiamsi quid cum Zippelio addas ad librum II, non 
tamen aequos fieri paginarum numeros. Contra si libro III 
materia accrescat, componendi rationem nobis praeberi, libro- 
rum usui, qui erat apud veteres, optime accommodatam- 
eam dico ut primi et alterius librorum amplitudini unius 
tertii commentarii circuitus respondeat. Quae si recte video, 
Nipperdeii sententia falso a Zippelio tentata est. 

64 V, Zumptium, Studia Romana p. 199 sqq. et Hofman- 
num ad Caes. II 21, 5. 

^5 Hofmannum ad Caes. II 21,5. 

66 Nuntius de seditione Placentina Massiliam Caesari 
allatus est cf. App. II 47 ; itaque post urbis deditionem 
quam celerrime in Italiam videtur properasse ut summo peri- 
culo ipse praesens obveniret. Iter autem est a Massilia Pla- 
centiam usque 356 mp. (cf. It. Ant. p. 288; 294 sqq. Tab. 

Peuting. ed. Desjarclins p. 153), quod 7 — 9 diebus Csesar 
perfecisse putandus est. Quare exeunte mense Septembri 
seditionem ab eo sedatam esse arbltror. 

^7 Vulgo ad exeuntem mensem Novembrem Caesaris redi- 
tum referunt (cf. Zumptium 1. 1. p. 206; L. Langium, Anti- 
quit. Rom. III p. 410), inde profecti, ut videtur, quod statim 
post adventum dictaturam Caesar inierit, post undecim dies 
illa se abdicaverit, deinde statim ab urbe profectus sit. Unus, 
quantum video F. Hofmann in tabula chronologica ab hac 
sententia recessit, per totos Octobrem et Novembrem men- 
ses Caesarem Romae versatum esse statuens, cuius tamen 
sententiae rationem non reddidit.' 

Jam una res statim obstat Zumptii et Langii sententiae, 
in qua illos non offendisse satis mirum est: nam quid tandem 
toto illo tempore, quod intercessit inter exeuntem mensem 
Septembrem, quo seditionem Placentinam sedavit, et exeun- 
tem mensem Novembrem, Caesarem egisse statuamusr an 
belio huius anni confecto, sedata militum seditione quidquam 
antiquius Caesarem habuisse iudicemus, quam ut Romam 
reverteretur multasque res quas infectas discedens mense 
Aprili reliquerat ad finem perduceretr* 

Quodsi auctorum veterum testimonia percensemus, unus 
Dio ita rem enarrat, ut plus quam undecim illos dictaturae 
dies Caesarem Romae commoratum esse statuat; cf. 41, 36, 2 
sqq. vjiitTiif /uev zijv olqyjiv ^^^i jiqojzov ig xrjV nokiv 
eGTjkd^ev; deinde postquam quae intra dictaturam gesserit 
enarravit, dictatura eum se abdicasse affirmat et aliam quan- 

* Has intelligendas esse censeo Ca^saris loco II i8, 7, quo tempore dedi- 
tionis Afranianorum «multis neccssariisquc rebus» sese in Italiam revocatum 
esse aftirmat, ubi eos qui de seditione Placentina cogitabant recte refutavit 
Hofmann nequc tamen eo argumento usus est, quod ipsa legio nona, quam 
seditionis principem luisse constat (cf. App. II 47) usque ad 4 Sext. apud Cae- 
sarem in Hispania mansit (cf. Cees. I 87, 4 ; 45, 2}. 

dam legitimam potestatem nactum esse; iam c. 37 init. per- 
git : « rv)[(o}' rV^ loviov jiitya evfivj: xai dj^ayxaior jfi^ayjna 
Suo{fii(o(je}n), legesque, de pecuniis mutuis illam et similem 
alteram, exponit. Alii auctores (Cass. III 1,2 sq. App. II 48 : 
Plut. Caes. 37) a dictatore Caesare legem de pecuniis mutuis 
datam esse narrant; quarc dolendum est quod nil certius 
de tempore eius statuere possumus; nam unam legem de 
revocandis ambitus lege Pompeia damnatis ante 10 Decembr. 
rogatam esse inde concludere licet, quod Antonium tribu- 
num plebem huic rei interfuisse constat e Ciceronis loco 
Phil. 2, 23, 56. 

Jam etiamsi nil certi de illa re statui posse videatur, recte 
Hofmannum ad ineuntem mensem Octobrem Caesaris redi- 
tum revocasse arbitror. Iter enim Placentia Romam usque 
^jQo mp. 7 — 10 dipbus ille perficere potuit neque usquam in 
itinere diutius eum commoratum esse aut ullius veteris aucto- 
ris testimonio confirmatur aut per se veri est simile. 

Ceterum tum demum, non mense Aprili factum esse ut 
de pacis legatis ad Pompeium mittendis Piso Ca^^sarem 
adhortaretur, vel inde concluserim quod Cicero, ubi de 
rebus mense Aprili Romae gestis loquitur, nusquam Pisonem 
ad Ca^saris senatum venisse significat, quem initio pertur- 
bationis rei publica^ a generi partibus non stetisse expressis 
verbis Attico nuntiaverit. Plutarcho igitur (Cass. 37 init.) 
fides habenda est cum Langio 111 p. 41 3 sq. Mommseno III 
p. 392, non Dioni 41, 16 extr., ut Drumann voluit. Atque 
vero Dio ipse addita voce «yrort» hoc videtur innuere. 

Romam reversus statim dictaturam iniit qua post undecim 
dies sese abdicavit. Deinde aut in urbe aut prope urbem 
usque ad profectionem commoratus est. 

^^ De Caesaris profectione cf. Appian. II 48 extr. ««i/roV 
xe ilfjet J(ixeiu[i(jiov /uffvog "^P^^iuaiOLg oriog ovx dva- 

jueivaQ ovoe rrj/g «(>/vc ^vexa iifV vovfAijViav tov erovQ 
nhftTid^ovaav; Dion. 41, 39, i : eae^oSo) lov eiovg xal 
jiQiv eg jffv viiaieLav eg i)v exe^ieLQOJOVifio efrekfyeiv 
e^(0Q^utf(Te — hoc igitur tempore Brundisium profectus est, 
quo <rjieQi)^eL/ueQLOvg iQondg» (App. 1. 1.) omnem exercitum 
convenire iusserat: «atque vero brumas tempore i. e. 23 
Decembr. primum a Brundisio naves solvere conatus est, 
quod unus narrat Appianus II ^^* Quare non post Idus 
Decembres a Roma Cassar profectus esse putandus est. 

69 cf. Caes. b. c. III 6, 2. 

70 cf. ibid. 3. 

71 Tempus quo ad Apsum uterque castra habere coepit 
hac fere ratione definiendum est: eo enim tempore, quo 
Caesar copias in Craeciam traiecit, Ppmpeius in Candavia 
erat (cf. Caes. III 11,2); eo igitur ad eum venit L. Vibullius 
Rufus, adventum Caesaris nuntians; qui cum summa celeri- 
tate «continuato nocte ac die itinere» usus sit, iter c. 1150 
mp. 3 — 4 diebus perfecisse putandus est, ita ut c. 10 Januar. 
ad Pompeium venerit; is «re nova perturbatus maioribus 
itineribus Apolloniam petere coepit», sed certior factus de 
Apollonia et Orico oppidis a Caesare occupatis, Dyrrhachio 
timens diurnis eo nocturnisque itineribus contendit castraque 
prope oppidum metari iussit; quo facto, cum Caesar prae- 
occupato itinere ad Dyrrhachium finem properandi fecisset 
et castra ad flumen Apsum posuisset in finibus Apollonia- 
tium, ipse quoque a Dyrrhachio processit et in dextra flu- 
minis ripa castra posuit. 

* Cuius tamen auctoritas miro quodam Plutarchi errore videtur confir- 
niari : Appianus enim primum cum i, legionibus Caesarem navcs solvere cona- 
tum esse narrat, dein 2 legiones accessisse ut cum 7 denique navibus solverit ; 
Plutarchus Caes. jy, quem eodem, quo Appianus, fonte usum esse constat, 
male brevitatis studiosus ita rem contraxit, ut cum quinque omnino legionibus 
Caisarem profectum esse narrar^t. 

Quodsi computamus haec omnia Pompei itinera, summa 
efficitur c. 21^0 mp. (Accuratior numerus non potest dari; 
usus sum Kieperti tab. Atl. Hell. VII) unde non minus 10 dies 
in illis perficiendis illum consumpsisse apparet. Vides c. 14 
dierum spatium inter Caesaris adventum et castrorum ad 
Apsum initium intercedere. 

De rebus, quas Caesar post adventum gessit, cf. Cses. 
III 11,3 sq. ; 12; 1 3, 5 ; expositis enim militibus eodem die 
i. e. 5 Jan. Oricum profectus est addito noctis itinere (cf. 
Appian. bell. civ. II 54). 

6 Jan. mane ad oppidum advenit; quo recepto statim 
Apolloniam profectus est, quo perfecto c. 30 mp. itinere (cf. 
Kieperti Atl. Hell. t. VII) Jan. advenit 8, ut videtur. 

72 Caelii epistula ad Ciceronem VIII 17 quando scripta 
sit ut indagemus, de totius seditiojiis Caelianae tempore quae- 
rendum est. Quam initio anni 48 initium cepisse, apparet e 
Caesaris loco III 20, 1 «inltio magistratus». Caelius enim non 
observato biennio exeunte a. 49 praetor creatus est et 1 Jan. 
a. 48 magistratum iniit. Jam quaeritur, quando finis seditioni 
sit impositus; ac celerem quidem exitum illam habuisse in 
universum Caesar auctor est III 22,4; sed accuratior etiam 
terminus effici videtur, si reputamus, quo loco seditionis 
enarrationem inseruerit; c. 19 enim et iis quae antecedunt 
res ad Apsum gestas exponit, quaeque eodem tempore in 
Graecia gesta sunt; deinde cc. 20 — 22 adiungit Caelianae 
seditionis enarrationem , et quidem adhibita c. 20 init. 
formula «iisdem temporibus», quam non ad initia tantum 
seditionis spectare inde apparet, quod adiectis statim ver- 
bis «initio magistratus» ad prima seditionis tempora quasi 
regreditur. Narrata autem seditione inde a c. 23 scriptor 
transit ad eas res enarrandas, quae paulo ante castrorum ad 
Apsum finem gestae sunt. Jam praecipere mihl liceat, quod 

infra adn. 74 erit demonstrandum, finem impositum esse 
castris ad Apsum exeunte mense Februario ; itaque hoc fere 
tempore gesta sunt quae cc. 23 sqq. Caesar enarrat, ante 
hoc tempus facta sunt, quae cc. 19 et iis quae antecedunt 
exponuntur, nec non ea, quae eodem tempore in Italia gesta 
esse Caesar auctor est, seditionem dico Caelianam. 

Haec si recte vidi, apparet non recte ad mensem Mar- 
tium vulgo referri tempus epistulae, ad fam. VIII 17, de qua 
agimus. Scripta ea est sine dubio postquam legibus promul- 
gatis hominum animos sibi conciliare iam conatus est Cae- 
lius cf § 2 : «equidem — esset» ; et eo potissimum consilio 
videtur scripta esse ut Ciceronem et ceteros Pompeianos ad 
ipsam Italiam petendam evocaret cf ibid: «vos dormitis — 
imbecillir» Quodsi Caelius e Cicerone quaerit, num prcelium 
exspectent in Graecia, veri simile est nuntium iam tum Romam 
fuisse allatum de Pompei itineribus et de utriusque exer- 
cituum apud Apsum congressu. 

Quae cum ita sint, quamquam nil certi de epistulae tem- 
pore statui posse fateor, extremo mense Januario illam scrip- 
tam esse statuam.* 

Respondet nisi fallor huic rationi chronologicae locus, 
quo Livius, quem temporum ordinem in rebus enarrandis 
secutum esse plus unum docet vestigium, Caelianae seditionis 
enarrationem inseruit cf epit I. CXI ; qui rerum ordo ut a 
ceteris auctoribus Livianis videtur retentus esse, ita miro 
prorsus loco 42, 22 sqq eoque inepta prorsus ratione rem 
protulit Dio. Unde occasionem mihi petere liceat, qua 



* Nescio quid in huius epistulae § 2 lateat sub tradita in codicibus lectione : 

«Arruntanum mc Catonem» nequc honiinum doctorum coniecturas adhuc pro- 

latas comprobare possum. Fortasse ad vcrba tme Catonem» intelligenda non 

nullius monicnti est locus Ciceronis ad Att. XVI i, 6, qucm tamen ipsum 

.quoque quomodo expediam non habco. 

paucis exponam de re mire adhuc neglecta ab iis qui Cassi 
Dionis fontibus operam dederunt. 

Itaque ut a Caeliana seditione initium faciam, Grohsio 
(der Wert des Geschichtswerkes desC. D. alsQuelle fiir die 
Geschichte der Jahre 49 — 44 v. Chr. Diss. Lips i884.)qui- 
dem rerum singularum narratio cum Livianae narrationis 
fragmentis ita videtur consentire, ut Livii usum in hac quoque 
re Dioni non abrogarit, attamen quod alio prorsus loco ille 
rem inseruit atque Livius, hoc alius cuiusdam fontis auctori- 
tate factum esse suspicatur neque vero diversorum fontium 
male conglutinatorum vestigia apud Dionem deesse censet 
p. 97 sq., velut id quod, «nach Constatierung der Amtsent- 
setzung des Caelius (c. 23) in den Kapiteln 24 und 25 wie- 
derholt die Beamtenqualitat . . . des Ca^lius betont wird. » 
Quod argumentum nullius esse non negabit, si quis respiciat 
Dionis verba, quibus «republica prohibitum» esse Caelium, 
non «magistratum ei abrogatum esse» Dio exponit; abro- 
gatio omnino aliena erat a iure neque quidquam est, quo rei 
tam insuetae hic usum factum esse comprobetur. 

Nec profecto alius cuiusquam praeter Livium fontis usus 
Dionem commovit, ut alioatque illeloco rem insereret, immo 
hac quoque in re scriptor id fecisse videtur, quod late patet in 
libris eius nec tamen adhuc observatum est; consilio ille 
atque industria mutavit rerum ordinem, quem apud Livium 
quo utebatur invenit, cuius rei varia extant vestigia, velut 
Caelianam narrationem ineptis verbis eum inserulsse supra 
docuimus; alterum vestigium, quod quidem ad res tempore 
nobis proposito gestas pertineat, rerum Illyricarum enarratio 
est 42, I I, quae cum mirum quantum a ratione chronologica 
laboraret, recte ut mihi quidem videtur a Judeichio Caesar 
im Orient p. 20 sq. expedita est, cui una tantum in re non 
assenserim : causa enim errorum Dionis et perturbationis mihi 

inde videtur petenda esse, quod mutato rerum ordine Liviano 
quae non uno loco ille protulerat, non satis diligenter, dum 
rationi geographicae in rebusdisponendis obsequitur, in unum 
conglutinavit. Possim afferre complura alia vestigia; quae 
tamen ad res aut ante aut post tempus nobis propositum per- 
tinent ; itaque huius loci non est rem latius extendere, alii 
loco reservandam puto. 

73 De prima libri XI ad Atticum epistula numquid certi 
statui possit dubito ; scripta est aliquanto post Ciceronis ex 
Italia discessum, quod apparet e verbis 5$ 2: «commoratus 
essem paullisper nec domesticas res impeditas reliquissem, 
ob eamque causam serius ad te scribo etc». Quodsi com- 
paramus verba § 2 «ego in cistophoro in Asia habeo ad HS 
bis et vicies» et ep. ad Att. XI 2, 3 : «Ex ea pecunia quae 
fuit in Asia partem dimidiam fere exegi. Tutius videbatur 
fore ibi ubi est, quam apud publicanos» — veri fit simile 
Ciceroni, cum illa scripsit, nondum allatum fuisse nuntium 
de turbatis a Scipione rebus in Asia, de quibus cf. Caes. bell. 
civ. III, 32. — De ep. ad Att. XI 2 cf. j^ 1 «Litteras tuas 
accepi pridie Non Febr. » et § 4: «Tardius ad te remisi 
tabellarium. » Ceterum dubito num recte ad Caesarianorum 
aliquod diripiendi consilium, de quo aliunde nil constat, 
Boot rettulerit, quae de domo sua i^* 3 Cicero scribit.* 

74 Praecipuum locum obtinere transitum Antonii inter res a. 
48 in Graecia gestas non ignorat, quisquis praeter Caesaris 
illam callide obscuram reliquorum quoque auctorum narra- 
tiones perlegit; Antonii enim adventu e summo discrimine, 
quod nimia audacia ipse incurrerat, Caesar ereptus, castris 
ad Apsum finis impositus est, res ad obsidionem Dyrrhachi- 

* Chrysippus libcrtus Ciccronis num in gratiam rcdierit cum patrono inccr- 
tun'. est ; habemus alterum Chrysippum, Cyri dfrf^i/^r// libertum (cf. ad Att. XIII 
29, 2}, de quo nescio an hic Cicero loquatur. 

nam perductae sunt. Jam ut de huius rei gravissimae tempore 
fiamus certiores, proficiscendum est a Caesaris cladis Dyr- 
rhachinae tempore, quaobsidioni Dyrrhachinae finis impositus 
est, quamque exeunte mense Junio accidisse infra erit 
demonstrandum (adn. 79); accuratum enim habemus Suetonii 
testimonium (d. Jul. 35), Pompeium per quattuor paene men- 
ses maximis operibus a Caesare obsessum esse, quae verba 
quin ad obsidionem Dyrrhachinam pertineant nulla potest 
esse dubitatio. Sequitur ineunte mense Martio Pompeium 
apud Dyrrhachium obsideri coeptum esse; sic enim «quattuor 
paene mensium» quod desideratur spatium obsidioni tribuitur. 

Tempus autem quod intercessit inter Antonii transitum 
et obsidionis Dyrrhachinae initium, ad singulos paene dies e 
Caesaris commentariis potest definiri, quorum 10 — 12 esse 
numerum veri simile est. 

Vides, si recte sese habeat ratio a me proposita, extremo 
mense Februario, in Graeciam transisse Antonium ; iam cum 
reliquorum auctorum testimonia non obstent huic sententiae 
(cf. Plutarch. Anton. c. 7: y^ei/UMVog coQa; App. II ^^sqq.), 
unius Caesaris auctoritas summam dubitationem movit; is 
enim, ubi Antonii transitum narrare incipit III 25 init. «mul- 
tos iam menses fuisse et hiemem praecipitasse» affirmat, quae 
verba non modo non satis definita et accurata verum etiam 
paulum subobscura sunt; nam statim quaestio exoritur, quo- 
nam ex tempore «multos menses» praeteriisse significet. 
Fuerunt qui de hiemis initio cogitarent, ut Caesar dixerit: 
«multi iam menses ex initio hiemis praeterierant et hiems 
iam praecipitaverat» (cf. Oudendorp. ad Caes. I. I.) magis, 
tamen probabilis recentiorum interpretum est interpretatio, 
qui multos illos menses a tempore quo in Graeciam transierit, 
Caesarem computasse statuunt. Jam quanta nobis difficultas 
exoriatur manifestum est ; nam etiamsi exeunte mense Fe- 

bruario hiemem iam praecipitasse non mireris quod Caesar 
dixerit, tamen a 5 Januar. a. 48 non multi menses praeteri- 
erant, sed ne duorum quidem spatium erat expletum. 

Itaque auttotailla temporum ratio, quam supra invenimus, 
nobis abicienda aut de Caesaris loco nobis dubitandum est. 
Jam si reputamus, usum verborum, qualia sunt «multi, pauci» 
et similia, et per se satis esse liberum et vel maxime esse 
apud Caesarem (v, Judeichium, Caesar im Orient p. 163) 
porro si reputamus, Caesari qui in summo periculo versaretur 
et non sine animi desperatione, quod comprobatur audaci 
eius conamine, subsidia opperiretur, sine dubio etiam longius 
visum esse temporis spatium quam reapse erat (v. Hofmann 
ad Caes. 1. l.i, denique si addas non sine consilio fortasse in 
temporum ratione exponenda paulo obscuriorem fuisse Cae- 
sarem * haec omnia cum reputamus, vix opinor facere pos- 
sumus quin fidem habeamus Suetonii certum numerum affe- 
rentis testimonio, Caesaris verba neglegamus. 

Accedunt duo alia argumenta, quae ad comprobandam 
hanc sententiam liceat afferre. Primum enim consideratis 
causis, quibus vel maxime Caesar commotus est ne Antonii 
transitum differri pateretur, ad id anni tempus revocamur, quo 
difficilis etiamtum erat navigatio in mari Adriatico necdum 
«durius tempus ad transportandum lenioribus ventis» cf. Caes. 
III 25,3; Appian. II 56. 

Alterum argumentum ab iis rebus petendum est quae 
eodem fere tempore, quo res ad Apsum, alio loco gestae 
sunt. Coniuncto enim Antonii exercitu Caesar Cn. Domitium 
Calvinum cum duabus legionibus in Macedoniam misit cf. 
Caes. III 34, 3 ; quo cum ille advenisset et civitatum lega- 

* Similiter tcmporuni rationem consilio a Caesarc perturbatam csse in alia 
re suspicatus est Bergk, Beitr. zur rom. Chronol. III p. O19 sq. (Fleckeis ann. 
Suppl. XIII 1884J. 

tiones ad eum convenire coepissent, subito nuntiatum est adesse 
Scipionem cum legionibus ex Asia (cf. ibid. ^6, i'i; vides 
inter Antonii transitum et Scipionis adventum tantum tem- 
poris spatium intercedere, quantum efficitur (> circiter 
diebus, quos in itinere in Macedoniam Domitius con- 
sumpsisse putandus est, et paucis illis diebus 'quos ante 
Scipionis adventum commoratus est in Macedonia. Jam 
de Scipione videamus; cui Ephcsi versanti et pecunias a 
fano Dianae tollere paranti redditae sunt a Pompeio litterae, 
«mare transisse cum legionibus Caesarem : properaret ad se 
cum exercitu venire omniaque posthaberet». «His litteris 
acceptis Scipio iter in Macedoniam parare incipit paucisque 
post diebus est profectus» (cf. Caes. III 53). Quodsi Pompei 
litteras 10 Jan. datas extremo mense Januario Ephesum al- 
latas esse statuimus, ineunte m. Februario illum profectum 
esse veri simile est. Quo sit itinere usus, Caesaf expressis 
verbis non exponit et nescio qua rationecommotus Drumann 
III p. 503 navibus eum fecerit traicientem; nam, quae una 
inveni quibus aliquid efficiatur, verba Caesaris III 36, 2: «hic 
nullo in loco Macedonia' moratus magno impetu tetendit ad 
Domitium etc. » nescio an aptius dicta sint de eo qui terra 
iter faciens inde a Thraciae confiniis magnam Macedoniae 
partem emensus est quam qui Thessalonicam naves adpulit 
statimque in Thessaliam iter deflectit. 

Sed haec parum certa esse fateor; certum autem est nisi 
fallor, non tantum temporis spatium in itinere illo consum- 
psisse Scipionem, ut, qui ineunte mense Februario ex Asia 
profectus esset, post medium mensem Martium in Macedo- 
niam adveniret. Quaesi recte statuo, habemus iam terminum, 
unde c. 12 illos dies regressi, quos inter Antonii transitum et 
Scipionis adventum intercessissc supra demonstravimus, ad 
Antonii transitus tempus perveniamus. Vides hanc quoque 

rationem cum sententia quam supra proposui optime con- 
venire.* 

75 cf. Caes. III 34, i ; 39; 40. 

76 cf. ad fam. XIV 8 extr. «D. IIII Non. Jun.» Quae sint 
Caesaris litterae illae, de quibus Cicero scribit, dolendum est 
quod nescimus nec in re tam incerta coniecturas proferre 
ausim. 

77 Vulgo ad mensem Maium hanc Dolabellae epistulam 
referunt (;a edd. et Wegehauptium, Dolabella p. 8 adn. 9)** 
atque vero inter mediam obsidionem Dyrrhachinam, circum- 
vallato iam Pompeio eam scriptam esse certum est, cf. 5^ 2. 
Deinde ad tempus eius definiendum nescio an iuvemur iis, 
quae de Terentiae valetudine Dolabella Ciceroni nuntiat ij i 
init. «Terentia minus belle habuit sed certum scio iam con- 
valuisse eam». Nam si quidem non videtur audacius esse in 
hac re argumentum petere e silentio, Dolabellae litteras 
Ciceroni nondum adlatas fuisse veri simile est, cum ad Te- 
rentiam ille dedit ep. fam. XIV 8 ; in qua nihil scribit de 
laeto illo generi nuntio. 

Quodsi hanc sententiam comprobas, non ante exeuntem 
mensem Maium litterae a Dolabella datae sunt ; is enim apud 
Caesarem tunc fuit in castris,*** unde paucis diebus litterae Ci- 
ceroni allatae esse putandae sunt. 

* Non est ciir copiosiiis redar^^iam artiliciosani Goleri coniecturam p. 8j 
adn. 2 qui «quattuor paene menses», de quibus Suetonius dicit, non ad obsi- 
dionem Dyrrhachinam, sed ad castra apud Apsum habita rcferendos esse cen- 
siiit. Quam sententiam si quis comprobarit, tres menses Scipionem in itinere 
consumpsisse statuat necesse est, res autem omnes, quae apud Dyrrhachium 
jjjestae sunt, vix duorum mensium spatio angusto contineri. 

** Nullo modo constare potest Hofmanni sententia in epistularum selectus 
editione quarta prolata ad hanc epistulam^; qui de extrcmo mense Junio pro- 
fecto non cogitasset, nisi perperam usque ad exeuntem mensem Quintilem 
Pompeium apud Dyrrhachium obsessum esse statueret ; v. infra adn. 70 
p. ">? sq. 

*** Mirum est ctiamnunc esse qui Roma; statuant lunc Dolabellam versa- 

Accedit tertia ratio qua cum rebus illo anno gestis quasi 
cohaeret epistula; agitur de verbis Dolabellae v> 2 : «velim . . . 
si forte Pompeius his quoque locis pulsus rursus alias regio- 
nes petere cogatur, uttu te vcl Athenas vel in qiuwwis ciuiehwi 
recipms civitatem». Apparet Dolabellam cum haec scripserit 
non modo nihildum de Athenarum obsidione comperisse, sed 
etiam ignarum fuisse, foreut^o belli pars transferretur : quod 
factum est dimisso a Caesare Q. Fufio Caleno legato, qui 
postquam Delphos, Thebas, Orchomenum alias civitates 
recepit haesit ante Athenas et Megara, in quibus oppugnan- 
dis eo tempore quo apud Pharsalum pugnatum est, occu- 
patus erat (cf. Caes. III ^ 5 ; Plutarch. Caes. 4} ; Dion. 42, 14 
V, W. Judeichium, ^ 33 p. 169 sqq.). Jam quia Dolabellam 
ut familiarem Caesarisconsiliorum eius haud expertem fuisse 
satis est veri simile, aliquanto post conscriptam epistulam 
ad fam. IX 9 Calenum a Caesare dimissum esse coniecerim, 
quippe cuius rei nullum etiamtum in illa appareat vestigium. 

78 cf. ad Att. XI 3, 3 extr. Pecuniae, quam eo tempore 
laboranti Pompeio mutuam dederit, peracto bello Cicero 
mentionem inicit ep. ad Att. XI 13,4, unde cognoscimus, 
ipsum pecuniam illam et ab Attlci villico, qui erat in Eplro, 
sumpsisse (cf. XI 2,4) et aliunde mutuatum esse, Quintum 
autem per litteras questum esse, quod non sibi potius sub- 
venlsset. 

79 Pugna qua finis Impositus est obsldionl Dyrrhachlnae, 
quando commissa slt, duabus ratlonlbus potest Indagarl, 
quarum utramque proferam ut alterius consensu quasi con- 
firmetur altera. 

Atque prlmum quldem a tempore quo apud Pharsalum 



tum essc, quani sententiam recte reiecit Drumann VI p. 2^4 a. 18 ; cf. et Hof- 
mann. ad ep. 1. 



pugnatum est, proficiscendum erit, unde qu^si retro gradum 
ferentes ad cladis Dyrrhachinae tempus perveniamus dili- 
genter computatis temporum spatiis, quibus singulae res inter 
pugnas Dyrrhachinam et PharsaHcam gestae contineantur. 

Pugnatum est apud Pharsalum 9 Sext. a. 48 [v. adn. 80) ; 
iam quasi in tabula adiciam singularum rerum ante pugnam 
illam gestarum tempora ; habes enim : 

aliquot dies, quibus, postquam Pompeius Pharsalum ad- 
venit, frustra ei pugnandi potestatem fecit Caesar et 
quibus unum tantum proelium equestre commissum est 
cf. Caes. III 84, 2 — 5 ; 
«paucos dies» quibus ante Pompei adventum solus apud 
Pharsalum Caesar castra habebat cf. Caes. III 81,3; 
82 init. 
7 dies, quibus, si quidem Appiano II 64 fides est habenda, 
a Gomphis Caesar Pharsalum pervenit; duae huius 
itineris partes distinguendae sunt: altera qua post 
receptam Metropolim ad campos Pharsalicos ille 
pervenit; abest autem oppidum illud a Pharsalo c. 
3 5 mp. itinere (usus sum tabula Thessaliae geographica, 
quam libro suo addiderunt Heuzey-Daumet, Mission 
archeologique en Macedoine. Paris 1876. tab.g. ^50,900 ) 
quod 2 diebus Caesar perfecisse putandus est. Altera 
pars. est ea quae inter Gomphos et Metropolim oppida 
intercedit, iter c. 12 mp., in quo unum diem ille con- 
sumpsit. Quodsi addimus tempus, quod ante Metro- 
polim Caesar commoratus est, et unum fortasse diem, 
quem intermisso itinere quieti dux concessit, satis 
recte sese habent 7 dies de quibus Appianus dicit. 
Ceterum de toto itinere cf. Caes. III 80 sq.* 

• cf. Golerum p. 147 sq. 

2 dies, quos in itinere ab Aeginio Gomphos usque, quod 
est c. \H mp., consumpsit ; oppidum eodem die quo 
venerat expugnavit cf. Ca3s. III 80. 

c. 10 dies, quos in itinere ab Apollonia Aeginium usque 
Caesar comsumpsisse putandus est; via qua in hoc 
itinere usus est non certo potest definiri ; Caesar enim 
ipse tanta narrationis brevitate utitur, ut nil nisi «per 
Epirum et Athamaniam* sese iter fecisse» proferat. 
Quodsidimetimur, quantum spatii recto itinere interce- 
dat inter illa oppida, 1 46 efficiuntur milia passuum (usus 
sum H. Kieperti tabula Atl. Hell. tab. VII), quos 
nonminus lodiebusCa^sarem cum exercitu absolvisse, 
praisertim cum haud facilis fuerit magna pars itineris, 
satis est veri simile. 

c. 10 dies, qui intercedunt inter cladem Dyrrhachinam et 
Ca^saris profectionem ab Apollonia. Videtur enim ac- 
cepta clade non plus unum diem in castris apud Dyr- 
rhachium commoratusesse(cf. Caes. III 75 init.), deinde 
4 diebus Apolloniam pervenisse (cf. III 76; 77 init.) 

3 dies fuisse Goler p. 142 computat, attamen pluralis, 
qui est III 77, 2: «hoc idem rcliqiiis fecit dicbus)> ratio- 
nem habendam esse censeo, nec mirum esse quod 

4 dies in 50 mp. itinere Caesar consumpsit, quia, quod 
ipse Goler recte affert, 4 flumina ei erant traicienda. 

Apolloniae autem Caesar «sauciis deponendis, sti- 
pendio exercitui dando, sociis confirmandis, praesidio 

* Hajc certissima est Drumanni emcndatio pro tradita in codicibus tAcar- 
nania» voce ; cf. Nipperdeium, Quajstiones Caesarianae p. 178 et Plut. Pomp. 
66. Afferenda est fortasse eorum itinerum similitudo, quaj a Flaminino et Phi- 
lippo Macedonum rege antc ct post pugnam apud Aoi angustias commissam 
facta sunt, de quibus cf. Liv. ^XXII 5 sqq. ; Leakium, Travels in northern 
Greece I p. J98 ; Stuartiuin, Journal of the geograph. soc. of London XXXIX 
(1869} p. 285 sq. 



urbibus relinquendo tantum temporis tribuit, quantum 

erat properanti necesse» cf. III 78, i et 2. Quare non 

plus 5 dies eum ibi commoratum esse licebit statuere. 

Jam computatis his singulis dierum numeris, summa effi- 

citur non minus, nisi fallor, 40 dierum, quos inter pugnam 

Pharsalicam et cladem Dyrrhachinam intercessisse statu- 

endum est. * Apparet igitur non post Kalendas Quintiles 

hanc factam esse et mire F. Hofmannum peccasse, qui totum 

mensem Quintilem in obsidione Dyrrhachina a Caesare con- 

sumptum esse statuerit; immo extremo mense Junio aut 

antea finem ei impositum esse comprobatur ea quam supra 

instituimus computatione, ex ipsarum rerum gestarum ratione 

petita. 

His peractis ad alteram rationem transeamus, quae Cice- 
ronis nititur epistulis; illius enim exstant litterae ad Att. XI 4, 
quarum de tempore primum quserendum est. Ac plerique 
quidem homines docti, qui Ciceronis epistulis operam dede- 
runt, Manutius, Schiitz, Gruber, Boot unam esse ep. ad Att. 
XI 4 omnino negaverunt. Quam si oculis perlustramus, sane 
mirum videri potest, quod in § i nullas res litteris dignas 
sese habere Cicero affirmat, contra iii 2 init. de nova quadam 
re nuper gesta, de qua Atticus in epistula quaesiverat, ad 
Isidorum sciscitantem revocat; quam rem esse Caesaris cla- 
dem Dyrrhachinam Manutius recte perspexit. 

Sed tolli videtur haec difficultas, cum reputamus, aliquan- 
tum iam temporis post cladem illam elapsum esse, per quod 
cum nil novi gestum esset recte Cicero scripsit quae in § 1 
leguntur, nec prima e tribus, quas ab Attico tum accepit, 
epistula ansam ei praebebat veteris, ut Ciceroni quidem po- 
terat videri, rei commemorandae ; altera tantum perlecta epi- 

* Similis cst Goleri ratio p. 148 adn. 2 proposita. 

stula commotus est ut quaerenti responderet, quod quia non 
idonea res erat, quae litteris mandaretur, ita instituit, ut eta- 
bellario Atticum sciscitari iuberet. Omnino haec Ciceronis 
consuetudo erat, ut pluribus una acceptis epistulis ad sin- 
gulas aut observato aut obverso temporum ordine respon- 
deret (cf. e. gr. ad Att. IX 9, i ; XIV 19, 1 ; XV 3, i etc); 
quod cum hic quoque eum fecisse statuimus, sublata est 
difficultas illa, de qua diximus, nihilque obstat quin unam 
esse ep. ad Att. XI 4 concedamus; missa autem est epistula 
per Isidorum (cf. ?:> 2 init.), qui unam e tribus illis epistulis 
Attici attulerat; neque enim recte post ea, quae Ruete die 
Korrespondenz Ciceros mit Brutus etc, p. 81 disputavit, ad 
Celerem tabellarium referri possunt verba J:^' 1 : «Hictua, ut 
possum, tueor apud hos ; cetera Celer» ; quae ut recte intelli- 
gantur, adhibenda sunt Ciceronis verba ep. ad Att. XI 6, 2 : 

«Tanta erat in illis (scil. Pompeianorumarmis) crudelitas , 

ut non nominatim, sed generatim proscriptio esset informata, 
ut iam omnium iudicio constitutum esset omnium vestrum 
bona praedam esse illius victoriae, «vestrum» plane dico; 
numquam enim de te ipso nisi crudelissime cogitatum est». 
His enim contra Attici fortunas consiliis sese obvenire Cicero 
dicit ad Att. XI 4, i ; ceteris Attici rebus adversus Caesarianos 
tutorem fore Q. Pilium Celerem, Attici familiarem, de quo 
V, Ruetium I. I. Nimirum Attico neutras partes sequenti ab 
utrisque cavendum erat.* 

Sequitur ut quaeramus, quando epistula data sit; in qua 
re commode fit, ut habeamus epistulam ad fam. XIV 6, certa 
temporis nota subscriptam, quam ad suos Id. Quint. misit 
Cicero. Nam si duas epistulas comparamus, mira rerum 
similitudo apparebit, quippe in quarum utraque ex proximis 

* Ad Ruetii locum benigne Nissen me revocavit cuius omnino de ep. ad 
Att. XI 4 sententiam secutus sum. 

litteris sese cognovisse praedia non venisse Cicero scribat 
nec non scribendi materlam sibi deesse queratur. Qua simi- 
litudine tantum non certum fit, uno eodemque tempore 
utramque epistulam a Cicerone datam esse Isidoro. Proxi- 
rhasautem ante istas ad Atticum litteras per Pollicem Romam 
miserat cf. ad Att. XI 4, 2 extr. qui cum nimis iam diu Dyr- 
rhachidafueratTerentiam hortatur ad fam. XIV 6 ut commo- 
rantem quam primum extrudat. 

Quodsi Id. Quint. data est ep. ad Att. XI 4, qua Cicero 
respondet Attico, de clade Dyrrhachina quaerenti, necesse 
est tantum temporis spatium intercedat inter Id. Quint. pu- 
gnamque illam, quantum efficitur 5 circiter diebus, quibus 
rumor de clade Romam pervasisse putandus est et 8 mini- 
mum diebus, quibus Attici certiora sciscitantis litterae Dyr- 
rhachium perlatae sunt, in qua re notandum est aliquatenus 
impeditum certe illo tempore fuisse epistularum commeatum. 
Sequitur exeunte mense Junio pugnam Dyrrhachinam 
commissam esse quod idem tempus computatione rerum, 
quaeinter illam et pugnam Pharsalicam gestae sunt, invenimus. 
^o cf. CJL. I p. 306; 324; 328. Ephem. epigr. IV p. 1. 
V, Judeichium p. 5 1 sq. 



VI TA. 

Natus sum lacobus lulius Ziehen Francofurti ad Moenum 

XI m. Februarii a. 1864 patre Eduardo matre Emiliaegente 

Tillmanns, quos ambo parentes carissimos acerbum mihi 

fatum nuper eripuit. Fidei addictus sum evangelicae. Gy- 

mnasii Francofurtani sub auspiciis Tychonis Mommsen flo- 

rentis per sex annos fui discipulus. Vere anni 1882 Tubin- 

gam, autumno eiusdem anni Lipsiam mecontuli, ubipraeclaro 

studiorum meorum fautore adiutore usus sum Overbcckio. 

Vere anni 1884 in universitatem Fridericiam Guilelmiam 

Rhenanam transmigravi, cuius per quinquies sex menses 

civis fui. Docuerunt me vv. cc. Geldner v. Gutschmid Her- 

zog Rohde v. Schwabe Strauch Tubingenses, v. Bahder 

Brandes Brugmann Curtius Heinze Lipsius Overbeck Rib- 

beck Schreiber Lipsienses, Buecheler Dove Kekule Lueb- 

bert Menzel Nissen Rein Ritter Schwartz Usener Bonnenses. 

Seminarii archaeologici sodalibus ordinariis ut ascriberer 

Overbeckii erga me benevolentia factum est. Proseminarii 

philologici Lipsiensis per ter sex menses, Bonnensis per sex 

fui sodalis; deinde seminarii philologici inter sodales ordi- 

narios receptus sum egregia Buecheleri Luebberti Useneri 

benevolentia. Seminarii historici exercitationibus per quater 

sex menses ut interessem benigne permisit Nissen, per ter 

sex menses Dove, per sex menses Ritter. Exercitationibus 

archaeologicis ut interessem comiter concesserunt per ter sex 

menses Kekule, per idem temporis spatium Schreiber, epi- 

graphicis Buecheler. Quibus omnibus viris gratias habeo 

magnas, maximas Buechelero Kekuleo Nisseno Usenero, 

praeceptoribuscarissimisgratamihi memoria semper colendis. 



SENTENTliC CONTROVERS.C. 

I. Babrii fab. ^9 v. 12 scribendum est cjg av (ikejiOLzo 
10) Jie/^a^ Ti [iovkevoi. Cd. likiaouo xov, 

II. Locus Polyaeni Vlll 25, 13 ad eas res gestas referendus 
est, quarum enarratio intercidit apud Caesarem bell. civ. 
III 50 extr., Appian. bell. civ. II 60. cf. Dion Cass. 
XLI 50. 

III. Lucanus Pharsal. V 1 1 1 sqq. ad res ipsius tempore ge- 
stas spectat; cf. Dionis Cassi epit. LXIII 14, 2 et locos 
apud Hertzbergium, Gesch. Griechenl. unter d. Rom. I 
p. 1 10 adn. 27; p. 261 adn. 12. 

IV. Ciceron. ep. ad fam. XVI 21,7 scribendum est: suaves 
deponendae tibi sunt urbanitates. Cdd. «habes». 

V. Dionem Cassium in Catilinae coniuratione enarranda 
Livio fonte usum esse libri XXXVII cc. 37 sq. com- 
probatur. 

VI. Figura quam exhibet nummusargenteus incertae originis 
Lucaniae aut Bruttii alicuius oppidi (cf. Catal. of greek 
coins in the brit. Mus. Italy p. 395), Bacchi essenequit. 

VII. Pausan. VIII 37,4 quod Dianae duos serpentes manu 
tenentis simulacrum describitur, non librarii vitio hoc 
factum est, sed is' qui simulacrum illud vidit, arcum deae 
non recte interpretatus est. 

VIII. Florus IV 2, 38 scripsit: «Contractis in unum denique 
omnibus copiis etc. » Cdd. «undique». 

IX. Apud Senecam Suasor. VI 2, «in pectus» scribendum 
esse docet auctorum Livianorum consensus, Orosii 
VI 16,4; Valer. Max. III 2, 1 3 ; Flor. IV 2,68. 

X. Artifex, qui sculpsit statuam Sophoclis Lateranensem, 

quod commutatis inter se bracchiorum muneribus a tra- 

dito schemate recessit, id agebat, ut elegantius vesti- 

menti plicaturas exprimeret. 

XI. Luciani Tragodopod. v. 2R6 fortasse scribendum est: 

ifjv Sh (H9fQh)v aao) 
\E^ yovara keilie jhxqov r/h)Qu)V j-iaffo^. Cdd. [idfi^og. 



